title: Regolament ta’ Implimentazzjoni tal-Kummissjoni (UE) 2019/1996 tat-28 ta’ Novembru 2019 li jimponi dazju antidumping definittiv fuq l-importazzjonijiet ta’ ċertu qamħirrum bil-qalba ppreparat jew ippreservat li joriġina mir-Renju tat-Tajlandja wara rieżami ta’ skadenza skont l-Artikolu 11(2) tar-Regolament (UE) 2016/1036

text:
                  2.12.2019

                  MT

                  Il-Ġurnal Uffiċjali tal-Unjoni Ewropea

                  L 310/6

         REGOLAMENT TA’ IMPLIMENTAZZJONI TAL-KUMMISSJONI (UE) 2019/1996
         tat-28 ta’ Novembru 2019
         li jimponi dazju antidumping definittiv fuq l-importazzjonijiet ta’ ċertu qamħirrum bil-qalba ppreparat jew ippreservat li joriġina mir-Renju tat-Tajlandja wara rieżami ta’ skadenza skont l-Artikolu 11(2) tar-Regolament (UE) 2016/1036
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1), u b’mod partikolari l-Artikolu 11(2) tiegħu,
         Billi:
         1.   PROĊEDURA

         1.1.   L-investigazzjonijiet preċedenti u l-miżuri fis-seħħ

                     (1)

                     Il-Kunsill, wara investigazzjoni antidumping (“l-investigazzjoni oriġinali”), impona, bir-Regolament (KE) Nru 682/2007 (2), dazju antidumping definittiv fuq l-importazzjonijiet ta’ ċertu qamħ ħelu bil-qalba ppreparat jew ippreservat, li attwalment jaqa’ taħt il-kodiċi NM ex 2001 90 30 u ex 2005 80 00 u li joriġina mit-Tajlandja (“il-miżuri antidumping definittivi”). Il-miżuri kellhom il-forma ta’ dazju ad valorem li jvarja bejn 3,1 % u 12,9 %.

                     (2)

                     Ir-Regolament tal-Kunsill (KE) Nru 954/2008 (3) li emenda r-Regolament (KE) Nru 682/2007 fir-rigward tar-rata ta’ dazju imposta fuq kumpanija waħda u fuq “il-kumpaniji l-oħrajn kollha”. Id-dazji emendati jvarjaw minn 3,1 % sa 14,3 %. L-importazzjonijiet miż-żewġ produtturi esportaturi Tajlandiżi li l-impenji tagħhom kienu ntlaqgħu bid-Deċiżjoni tal-Kummissjoni 2007/424/KE (4) kienu eżentati mid-dazju.

                     (3)

                     Il-Kunsill, bir-Regolament (KE) Nru 847/2009 (5), qies li l-impenji ta’ prezzijiet bi prezzijiet ta’ importazzjoni minimi fissi ma baqgħux adegwati biex ipattu għall-effett ta’ ħsara tad-dumping. Konsegwentement, l-impenji aċċettati ġew irtirati u l-impenji offruti minn 10 produtturi esportaturi Tajlandiżi oħra ġew miċħuda.

                     (4)

                     Bir-Regolament (UE) Nru 875/2013 (6), il-Kunsill impona mill-ġdid il-miżuri antidumping definittivi fuq l-importazzjonijiet ta’ ċertu qamħirrum bil-qalba ppreparat jew ippreservat li joriġina mit-Tajlandja wara rieżami ta’ skadenza, (“ir-rieżami ta’ skadenza preċedenti”).

                     (5)

                     Permezz tar-Regolament (UE) Nru 307/2014 (7), wara rieżami interim parzjali, il-Kunsill emenda d-dazju antidumping stabbilit mir-Regolament (UE) Nru 875/2013 għal River Kwai International Food Industry Co., Ltd.

                     (6)

                     Wara s-sentenzi tal-14 ta’ Diċembru 2017 u tat-28 ta’ Marzu 2019 tal-Qorti tal-Ġustizzja, fil-kawżi T-460/14 u C-144/18 P rispettivament, fid-29 ta’ Awwissu 2019, il-Kummissjoni reġgħet fetħet (8) l-investigazzjoni antidumping dwar l-importazzjonijiet ta’ ċertu qamħirrum bil-qalba ppreparat jew ippreservat li joriġina mit-Tajlandja li wasslet għall-adozzjoni tar-Regolament (UE) Nru 307/2014. Dik l-investigazzjoni nfetħet mill-ġdid biss sa fejn tikkonċerna River Kwai International Food Industry Co. Ltd. u tkompliet fil-punt li fih seħħet l-irregolarità.

               1.2.   Talba għal rieżami ta’ skadenza

                     (7)

                     Wara l-pubblikazzjoni ta’ notifika ta’ skadenza imminenti (9) tal-miżuri antidumping fis-seħħ, il-Kummissjoni rċeviet talba għal rieżami skont l-Artikolu 11(2) tar-Regolament (UE) 2016/1036 (“ir-Regolament bażiku”).

                     (8)

                     It-talba għal rieżami tressqet fit-13 ta’ Ġunju 2018 mill-Assoċjazzjoni Européenne des Transformateurs de Maïs Doux (“AETMD” jew “l-applikant”) f’isem il-produtturi li jirrappreżentaw aktar minn 50 % tal-produzzjoni totali tal-Unjoni ta’ ċertu qamħirrum bil-qalba ppreparat jew ippreservat.

                     (9)

                     It-talba għal rieżami kienet ibbażata fuq il-fatti li l-iskadenza tal-miżuri probabbli tirriżulta f’kontinwazzjoni jew f’rikorrenza ta’ dumping u dannu lill-industrija tal-Unjoni.

               1.3.   Il-bidu ta’ rieżami ta’ skadenza

                     (10)

                     Wara li ddeterminat li kienet teżisti biżżejjed evidenza għall-bidu ta’ rieżami ta’ skadenza, u wara li kkonsultat mal-Kumitat stabbilit bl-Artikolu 15(1) tar-Regolament bażiku, il-Kummissjoni nediet rieżami ta’ skadenza fir-rigward tal-importazzjonijiet fl-Unjoni ta’ ċertu qamħirrum bil-qalba ppreparat jew ippreservat li joriġina mir-Renju tat-Tajlandja (“it-Tajlandja” jew “il-pajjiż ikkonċernat”). Fit-12 ta’ Settembru 2018, ippubblikat Notifika ta’ Bidu f’Il-Ġurnal Uffiċjali tal-Unjoni Ewropea (10) (“in-Notifika ta’ Bidu”).

               1.4.   Il-perjodu ta’ investigazzjoni tar-rieżami u l-perjodu taħt kunsiderazzjoni

                     (11)

                     L-investigazzjoni tal-kontinwazzjoni jew tar-rikorrenza tad-dumping kopriet il-perjodu mill-1 ta’ Lulju 2017 sat-30 ta’ Ġunju 2018 (“il-perjodu ta’ investigazzjoni tar-rieżami” jew “PIR”). L-eżami tax-xejriet rilevanti għall-valutazzjoni tal-probabbiltà ta’ kontinwazzjoni jew rikorrenza ta’ dannu kopra l-perjodu mill-1 ta’ Jannar 2015 sal-aħħar tal-perjodu ta’ investigazzjoni tar-rieżami (“il-perjodu taħt kunsiderazzjoni”).

               1.5.   Il-partijiet interessati

                     (12)

                     Fin-Notifiki ta’ Bidu, il-Kummissjoni stiednet lill-partijiet interessati jikkuntattjawha sabiex jieħdu sehem fl-investigazzjoni. Barra minn hekk, il-Kummissjoni speċifikament informat lill-applikanti, lil produtturi magħrufa tal-Unjoni, lill-produtturi magħrufa fit-Tajlandja u lill-awtoritajiet tat-Tajlandja, lil importaturi, utenti u negozjanti magħrufa, kif ukoll lill-assoċjazzjonijiet meqjusa bħala kkonċernati dwar il-bidu tal-investigazzjoni, u stednithom jieħdu sehem.

                     (13)

                     Il-partijiet interessati kellhom ukoll l-opportunità li jikkummentaw dwar il-ftuħ tar-rieżami tal-iskadenza u li jitolbu seduta ta’ smigħ mal-Kummissjoni u/jew mal-Uffiċjal tas-Seduta fil-proċedimenti kummerċjali.

               1.6.   Kampjunar

                     (14)

                     Fin-Notifika ta’ Bidu, il-Kummissjoni indikat li hija tista’ tieħu kampjuni minn partijiet interessati skont l-Artikolu 17 tar-Regolament bażiku.

               1.6.1.   Il-kampjunar tal-produtturi tal-Unjoni

                     (15)

                     Fin-Notifika ta’ Bidu, il-Kummissjoni ħabbret li hi kienet għażlet proviżorjament kampjun tal-produtturi tal-Unjoni.

                     (16)

                     Skont l-Artikolu 17(1) tar-Regolament bażiku, fl-2017 il-Kummissjoni għażlet kampjun ta’ tliet importaturi tal-Unjoni abbażi tal-akbar volumi ta’ produzzjoni u stiednet lill-partijiet interessati biex jikkummentaw.

                     (17)

                     Wara l-kummenti li waslu, il-Kummissjoni ssostitwixxiet kumpanija waħda mill-kampjun proviżorju bl-akbar produttur tal-Unjoni li kien imiss. Dik il-kumpanija wriet li ma kellhiex ir-riżorsi meħtieġa biex tikkoopera f’dan ir-rieżami. Il-kampjun finali tal-produtturi tal-Unjoni ammonta għal aktar minn 60 % tal-volum totali stmat tal-produzzjoni tal-Unjoni. Ma waslux aktar kummenti. Il-Kummissjoni kkonkludiet li l-kampjun kien rappreżentattiv tal-industrija tal-Unjoni.

               1.6.2.   Il-kampjunar tal-importaturi

                     (18)

                     Biex tiddeċiedi jekk il-kampjunar kienx meħtieġ u, jekk iva, biex tagħżel kampjun, il-Kummissjoni talbet lill-importaturi mhux relatati biex jipprovdu l-informazzjoni speċifikata fin-Notifika ta’ Bidu. Importatur wieħed biss mhux relatat ipprovda l-informazzjoni meħtieġa.

                     (19)

                     Il-kampjunar tal-importaturi għalhekk ma kienx meħtieġ.

               1.6.3.   Il-kampjunar tal-produtturi fit-Tajlandja

                     (20)

                     Biex tiddeċiedi jekk il-kampjunar kienx meħtieġ u, jekk iva, biex tagħżel kampjun, il-Kummissjoni talbet lill-produtturi esportaturi magħrufa kollha fit-Tajlandja biex jipprovdu l-informazzjoni speċifikata fin-Notifika ta’ Bidu. Barra minn hekk, il-Kummissjoni talbet lill-Missjoni tar-Renju tat-Tajlandja għall-Unjoni Ewropea biex tidentifika u/jew tikkuntattja produtturi oħra, f’każ li hemm, li jistgħu jkunu interessati li jieħdu sehem fl-investigazzjoni.

                     (21)

                     Tliet produtturi fil-pajjiż ikkonċernat taw l-informazzjoni mitluba u qablu li jkunu inklużi fil-kampjun. Minħabba l-għadd żgħir ta’ tweġibiet, il-Kummissjoni ddeċidiet li l-kampjunar ma kienx meħtieġ. It-tliet produtturi kollha esportaw il-prodott taħt rieżami lejn l-Unjoni matul il-perjodu ta’ investigazzjoni tar-rieżami, u għalhekk huma produtturi esportaturi. Dawn jammontaw għal madwar 80 % tal-esportazzjonijiet Tajlandiżi kollha lejn l-Unjoni.

               1.7.   It-tweġibiet għall-kwestjonarju

                     (22)

                     Kopji tal-kwestjonarji saru disponibbli fuq is-sit web tad-DĠ Kummerċ meta nbeda l-każ. Il-Kummissjoni bagħtet ittri lit-tliet produtturi tal-Unjoni inklużi fil-kampjun, lill-importatur mhux relatat u lit-tliet produtturi esportaturi li pprovdew l-informazzjoni meħtieġa, u talbithom jimlew il-kwestjonarju maħsub għalihom.

                     (23)

                     Waslu tweġibiet għall-kwestjonarju mingħand it-tliet produtturi tal-Unjoni u t-tliet produtturi li kkooperaw fil-pajjiż ikkonċernat.

                     (24)

                     Ma waslet l-ebda tweġiba għall-kwestjonarju mill-importatur mhux relatat.

               1.8.   Il-verifika

                     (25)

                     Il-Kummissjoni fittxet u vverifikat mal-partijiet li kkooperaw l-informazzjoni kollha li qieset li kienet meħtieġa għad-determinazzjoni tal-probabbiltà ta’ kontinwazzjoni jew rikorrenza ta’ dumping u dannu u tal-interess tal-Unjoni. Iż-żjarat ta’ verifika skont l-Artikolu 16 tar-Regolament bażiku saru fil-bini tal-kumpaniji li ġejjin:

                                 Produtturi tal-Unjoni

                                             —

                                             Bonduelle SA, Renescure, Franza

                                             —

                                             Conserve Italia SCA, San Lazzaro di Savena, l-Italja

                                             —

                                             Groupe d’aucy, Theix, Franza

                                 Produtturi esportaturi fit-Tajlandja

                                             —

                                             Karn Corn Co. Ltd., Kanchanaburi, it-Tajlandja

                                             —

                                             River Kwai International Food Industrial Company Limited (“RKI”), Kanchanaburi, it-Tajlandja

                                             —

                                             Siam Del Monte Co. Limited, Bangkok, it-Tajlandja

               2.   IL-PRODOTT TAĦT RIEŻAMI U L-PRODOTT SIMILI

         2.1.   Il-prodott taħt rieżami

                     (26)

                     Il-prodott taħt rieżami huwa l-istess bħal dak fl-investigazzjoni oriġinali u fir-rieżami ta’ skadenza preċedenti jiġifieri qamħirrum (Zea mays var. Saccharata)) bil-qalba ppreparat jew ippreservat permezz tal-ħall jew aċidu aċetiku, mhux iffriżat, li jaqa’ taħt il-kodiċi NM ex 2001 90 30 (Kodiċi TARIC 2001903010), u qamħirrum (Zea mays var. saccharata) bil-qalba ppreparat jew ippreservat iżda mhux bil-ħall jew aċidu aċetiku, mhux iffriżat, għajr prodotti tal-intestatura 2006, li attwalment jaqa’ taħt il-kodiċi NM ex 2005 80 00 (il-Kodiċi TARIC 2005800010) (“qamħirrum”) li joriġina mit-Tajlandja (“il-prodott taħt rieżami”).

                     (27)

                     L-investigazzjoni wriet li, minkejja differenzi fil-preżervazzjonijiet, it-tipi differenti tal-prodott taħt rieżami għandhom inkomuni l-istess karatteristiċi bażiċi bijoloġiċi u kimiċi u jintużaw għall-istess għanijiet.

               2.2.   Il-prodott simili

                     (28)

                     Kif ġie stabbilit fl-investigazzjoni oriġinali, kif ukoll fir-rieżami ta’ skadenza preċedenti, din l-investigazzjoni ta’ rieżami ta’ skadenza kkonfermat li dawn il-prodotti li ġejjin għandhom l-istess karatteristiċi bijoloġiċi u kimiċi bażiċi kif ukoll l-istess użi bażiċi:

                                 —

                                 il-prodott taħt rieżami;

                                 —

                                 il-prodott li hu mmanifatturat u mibjugħ fis-suq domestiku tat-Tajlandja; u

                                 —

                                 l-prodott immanifatturat u mibjugħ fl-Unjoni mill-industrija tal-Unjoni.

                     (29)

                     Għalhekk, dawk il-prodotti huma kkunsidrati bħala prodotti simili skont it-tifsira tal-Artikolu 1(4) tar-Regolament bażiku.

               3.   DUMPING

         3.1.   It-Tajlandja

         3.1.1.   Kummenti preliminari

                     (30)

                     Matul il-perjodu ta’ investigazzjoni tar-rieżami, l-importazzjonijiet ta’ ċertu qamħirrum bil-qalba ppreparat jew ippreservat li joriġina mit-Tajlandja komplew, għalkemm f’livelli aktar baxxi milli fil-perjodu ta’ investigazzjoni tal-investigazzjoni oriġinali (jiġifieri mill-1 ta’ Jannar 2005 sal-31 ta’ Diċembru 2005). Skont il-Eurostat, l-importazzjonijiet tal-qamħirrum mit-Tajlandja ammontaw għal madwar 3,9 % tas-suq tal-Unjoni fil-perjodu ta’ investigazzjoni tar-rieżami, meta mqabbla ma’ sehem mis-suq ta’ 12,7 % matul l-investigazzjoni oriġinali u 6 % matul ir-rieżami ta’ skadenza preċedenti. F’termini assoluti, l-importazzjonijiet mit-Tajlandja ammontaw għal 13 643 tunnellata fil-perjodu ta’ investigazzjoni tar-rieżami. Dan seħħ wara tnaqqis fl-importazzjonijiet minn 41 973 tunnellata fl-investigazzjoni oriġinali għal 21 856 tunnellata matul ir-rieżami ta’ skadenza preċedenti.

               3.1.2.   Dumping matul il-perjodu ta’ investigazzjoni tar-rieżami

         3.1.2.1.   Valur normali

                     (31)

                     Il-Kummissjoni l-ewwel eżaminat jekk il-volum totali ta’ bejgħ domestiku ta’ kull produttur esportatur li kkoopera kienx rappreżentattiv, skont l-Artikolu 2(2) tar-Regolament bażiku. Il-bejgħ domestiku jkun rappreżentattiv jekk it-total tal-volum tal-bejgħ domestiku tal-prodott simili lill-klijenti indipendenti fis-suq domestiku għal kull produttur esportatur ikun jirrappreżenta mill-anqas 5 % tal-volum totali tal-bejgħ għall-esportazzjoni tiegħu tal-prodott taħt rieżami lejn l-Unjoni matul il-perjodu ta’ investigazzjoni tar-rieżami.

                     (32)

                     Fuq il-bażi ta’ dan, il-bejgħ domestiku totali minn produttur esportatur wieħed biss tal-prodott simili fis-suq domestiku kien rappreżentattiv.

                     (33)

                     Imbagħad, il-Kummissjoni identifikat it-tipi ta’ prodotti mibjugħin fuq livell domestiku li kienu identiċi jew paragunabbli għat-tipi ta’ prodotti mibjugħin għall-esportazzjoni lejn l-Unjoni għall-produttur esportatur b’bejgħ domestiku rappreżentattiv.

                     (34)

                     Il-Kummissjoni mbagħad eżaminat jekk il-bejgħ domestiku minn dan il-produttur esportatur li kkoopera fis-suq domestiku tiegħu għal kull tip ta’ prodott li huwa identiku jew komparabbli ma’ tip ta’ prodott mibjugħ għall-esportazzjoni lejn l-Unjoni kienx rappreżentattiv, skont l-Artikolu 2(2) tar-Regolament bażiku. Il-bejgħ domestiku ta’ tip ta’ prodott huwa rappreżentattiv jekk il-volum totali tal-bejgħ domestiku ta’ dak it-tip ta’ prodott lil klijenti indipendenti matul il-perjodu ta’ investigazzjoni jirrappreżenta mill-anqas 5 % tal-volum totali tal-bejgħ b’esportazzjoni tat-tip tal-prodott identiku jew komparabbli lejn l-Unjoni.

                     (35)

                     Il-Kummissjoni mbagħad stabbilixxiet it-tipi ta’ prodotti li għalihom il-bejgħ domestiku kien rappreżentattiv u t-tipi ta’ prodotti li għalihom ma kien hemm l-ebda bejgħ domestiku jew il-bejgħ domestiku ma kienx rappreżentattiv.

                     (36)

                     Għat-tipi ta’ prodotti, li għalihom kien hemm bejgħ domestiku rappreżentattiv, il-Kummissjoni mbagħad iddefinixxiet il-proporzjon ta’ bejgħ bi profitt lil klijenti indipendenti fis-suq domestiku għal kull tip ta’ prodott matul il-perjodu ta’ investigazzjoni tar-rieżami sabiex tiddeċiedi jekk tużax il-bejgħ domestiku attwali għall-kalkolu tal-valur normali skont l-Artikolu 2(4) tar-Regolament bażiku.

                     (37)

                     Il-valur normali huwa bbażat fuq il-prezz domestiku reali għal kull tip ta’ prodott, irrispettivament minn jekk dak il-bejgħ huwiex profittabbli jew le, jekk:

                                 (a)

                                 il-volum tal-bejgħ tat-tip ta’ prodott, mibjugħ bi prezz tal-bejgħ nett li huwa daqs jew ogħla mill-kost ikkalkolat ta’ produzzjoni, irrappreżenta aktar minn 80 % tal-volum totali tal-bejgħ ta’ dan it-tip ta’ prodott; u

                                 (b)

                                 l-prezz medju ponderat tal-bejgħ ta’ dak it-tip ta’ prodott ikun daqs jew ogħla mill-kost tal-produzzjoni għal kull unità.

                     (38)

                     F’dan il-każ, il-valur normali huwa l-medja ponderata tal-prezzijiet tal-bejgħ domestiku kollu ta’ dak it-tip ta’ prodott matul il-perjodu ta’ investigazzjoni tar-rieżami.

                     (39)

                     Il-valur normali huwa l-prezz domestiku attwali għal kull tip ta’ prodott tal-bejgħ domestiku bi profitt tat-tipi ta’ prodotti biss matul il-perjodu ta’ investigazzjoni tar-rieżami, jekk:

                                 (a)

                                 il-volum tal-bejgħ bi profitt tat-tip tal-prodott jirrappreżenta 80 % jew anqas mill-volum totali tal-bejgħ ta’ dan it-tip; jew

                                 (b)

                                 il-prezz medju ponderat ta’ dan it-tip ta’ prodott ikun anqas mill-kost tal-produzzjoni għal kull unità.

                     (40)

                     L-analiżi tal-bejgħ domestiku għat-tipi tal-prodotti b’bejgħ domestiku rappreżentattiv uriet li l-prezz tal-bejgħ medju ponderat kien aktar baxx mill-kost tal-unità tal-produzzjoni. Għaldaqstant, il-valur normali kien ikkalkulat bħala medju ponderat tal-bejgħ bi profitt biss.

                     (41)

                     Fejn ma kien hemm l-ebda bejgħ jew ma kienx hemm biżżejjed bejgħ tat-tip ta’ prodott simili fil-perkors normali tan-negozju, jew fejn tip ta’ prodott ma nbiegħx fi kwantitajiet rappreżentattivi fis-suq domestiku, il-Kummissjoni ħadmet il-valur normali skont l-Artikoli 2(3) u (6) tar-Regolament bażiku.

                     (42)

                     Il-valur normali nħadem billi ngħadd dan li ġej mal-kost medju tal-produzzjoni tal-prodott simili tal-produttur esportatur li kkoopera matul il-perjodu ta’ investigazzjoni tar-rieżami:

                                 (a)

                                 l-ispejjeż tal-bejgħ medji ponderati, ġenerali u amministrattivi (“SG&A”) imġarrbin mill-produttur esportatur li kkoopera għall-bejgħ domestiku tal-prodott simili, matul il-perkors normali tan-negozju, matul il-perjodu ta’ investigazzjoni tar-rieżami; u

                                 (b)

                                 l-profitt medju ponderat magħmul mill-produttur esportatur li kkoopera għall-bejgħ domestiku tal-prodott simili, matul il-perkors normali tan-negozju, matul il-perjodu tal-investigazzjoni.

                     (43)

                     Il-kost tal-produzzjoni ġie aġġustat, jekk kien meħtieġ.

                     (44)

                     Għaż-żewġ produtturi esportaturi l-oħra li bl-ebda mod ma biegħu l-prodott simili għall-konsum domestiku, il-valur normali kellu jinħadem skont l-Artikolu 2(3) tar-Regolament bażiku.

                     (45)

                     Il-valur normali nħadem billi mal-kost tal-manifattura għal kull tip ta’ prodott esportat lejn l-Unjoni Ewropea ġie miżjud ammont raġonevoli għall-SG&A u għall-profitti.

                     (46)

                     Għal wieħed miż-żewġ produtturi esportaturi li ma biegħx il-prodott simili għall-konsum domestiku, skont l-Artikolu 2(6)(b) tar-Regolament bażiku, l-SG&A u l-profitt kienu bbażati fuq l-ammont attwali applikabbli għall-produzzjoni u l-bejgħ fil-perkors normali tan-negozju tal-istess kategorija ġenerali ta’ prodotti għall-produttur esportatur inkwistjoni fis-suq domestiku.

                     (47)

                     Għall-produttur esportatur l-ieħor, li la biegħ il-prodott simili u lanqas l-istess kategorija ġenerali ta’ prodotti għall-konsum domestiku, skont l-Artikolu 2(6)(c) tar-Regolament bażiku, l-SG&A u l-profitt ġew stabbiliti bħala l-medja tal-SG&A u l-profitt tal-istess kategorija ġenerali ta’ prodotti kkalkolati għaż-żewġ produtturi esportaturi l-oħra li kkooperaw. Din il-metodoloġija tiżgura li l-ammont għall-profitt stabbilit b’dan il-mod ma jaqbiżx il-profitt normalment realizzat minn esportaturi oħra fuq il-bejgħ ta’ prodotti fl-istess kategorija ġenerali fis-suq domestiku, kif mitlub mill-Artikolu 2(6)(c) tar-Regolament bażiku.

               3.1.2.2.   Prezz tal-esportazzjoni

                     (48)

                     Il-produtturi esportaturi kollha li kkooperaw esportaw il-prodott taħt rieżami direttament lil klijenti indipendenti fl-Unjoni, matul il-perjodu ta’ investigazzjoni tar-rieżami. Għalhekk, il-prezz tal-esportazzjoni kien il-prezz attwalment imħallas jew li jista’ jitħallas għall-prodott taħt rieżami meta mibjugħ għall-esportazzjoni lejn l-Unjoni, skont l-Artikolu 2(8) tar-Regolament bażiku.

               3.1.2.3.   Tqabbil

                     (49)

                     Il-Kummissjoni qabblet il-valur normali u l-prezz tal-esportazzjoni tal-produtturi esportaturi fuq bażi ex-works.

                     (50)

                     Fejn kien iġġustifikat mill-ħtieġa li jkun żgurat paragun ġust, il-Kummissjoni aġġustat il-valur normali u/jew il-prezz tal-esportazzjoni għad-differenzi li jaffettwaw il-prezzijiet u l-paragunabbiltà tal-prezz, skont l-Artikolu 2(10) tar-Regolament bażiku.

                     (51)

                     Saru aġġustamenti fil-prezz tal-esportazzjoni għad-differenzi fil-kostijiet tat-trasport, il-kostijiet tal-immaniġġjar u tat-tagħbija, il-kostijiet tal-kreditu, it-tariffi bankarji u l-kummissjonijiet, meta applikabbli u ġġustifikati kif xieraq.

                     (52)

                     L-aġġustamenti ’l isfel fil-prezz tal-esportazzjoni kienu fuq medda ta’ 1 % sa 2 % għall-kostijiet tat-trasport, minn 0,5 % sa 1,5 % għall-kostijiet tal-immaniġġjar u t-tagħbija, minn 0 % sa 0,5 % għall-kostijiet tal-kreditu, minn 0 % sa 0,5 % għat-tariffi bankarji u minn 0,5 % sa 1,5 % għall-kummissjonijiet.

                     (53)

                     Żewġ produtturi esportaturi talbu konċessjoni negattiva (aġġustament pożittiv) fuq il-prezz tal-esportazzjoni għal allegat kumpens tad-dazju, taħt “Fatturi oħra”, kif previst fl-Artikolu 2(10)(k) tar-Regolament bażiku. Il-produtturi esportaturi ddikjaraw li huma jirċievu dan il-kumpens ta’ dazju mill-gvern Tajlandiż meta l-prodott taħt rieżami kkonċernat jinbiegħ għall-esportazzjoni, inkluż lejn is-suq tal-Unjoni.

                     (54)

                     Il-produtturi esportaturi setgħu juru li jitħallsu ammont ekwivalenti għal inqas minn 0,5 % tal-valur tal-fattura. Madankollu, il-produtturi esportaturi naqsu milli juru xi rabta bejn il-kumpens tad-dazju li jirċievu u l-imposti fuq l-importazzjoni li jħallsu għal kwalunkwe materjal inkorporat fil-prodott taħt rieżami esportat. Għalhekk, il-pretensjonijiet għal konċessjoni negattiva skont l-Artikolu 2(10)(k) ġew miċħuda.

                     (55)

                     L-aġġustamenti ’l isfel għall-valur normali kienu fuq medda ta’ 1 % sa 2 % għall-kostijiet tat-trasport u 0,5 % sa 1 % għall-kostijiet tal-kreditu.

                     (56)

                     Produttur esportatur wieħed, talab li jsir aġġustament fil-valur normali għad-differenzi fil-kost tal-kreditu mogħti għall-bejgħ domestiku, ikkalkulat permezz ta’ rata tal-imgħax fuq żmien qasir għal self kummerċjali pprovdut minn bank kummerċjali fit-Tajlandja. Il-Kummissjoni nnutat li r-rata mitluba kienet ir-rata teoretika massima li għandha titħallas u kienet applikabbli f’data qabel il-bidu tal-perjodu ta’ investigazzjoni tar-rieżami. Dan kien konsiderevolment ogħla mir-rata tal-imgħax attwali pagabbli skont ftehim ta’ self komparabbli fuq perjodu qasir li nstab fir-rapporti finanzjarji applikabbli matul il-perjodu ta’ investigazzjoni tar-rieżami. Il-Kummissjoni għalhekk aġġustat il-benefiċċju mitlub biex tibbażah fuq ir-rata tal-imgħax applikata attwalment għal tranżazzjonijiet komparabbli.

                     (57)

                     Żewġ produtturi esportaturi talbu li jintuża marġini ta’ profitt imnaqqas, f’każ li l-Kummissjoni taħdem il-valur normali, biex tirrifletti l-fatt li l-bejgħ ta’ prodotti bil-marka (marka proprja) fis-suq domestiku jġorr marġini ta’ profitt ogħla minn bejgħ ta’ prodotti mhux bil-marka (jiġifieri mhux bil-marka proprja, tipikament il-marka tal-klijent) fis-suq tal-Unjoni.

                     (58)

                     Skont l-investigazzjoni oriġinali, il-Kummissjoni aċċettat dawn it-talbiet sal-limitu applikabbli u għamlet aġġustament skont l-Artikolu 2(10)(d) tar-Regolament bażiku. Id-dettalji ġew żvelati lill-kumpaniji kkonċernati.

               3.1.2.4.   Marġnijiet tad-dumping

                     (59)

                     Għall-produtturi esportaturi li kkooperaw, il-Kummissjoni qabblet il-valur normali medju ponderat ta’ kull tip tal-prodott simili mal-prezz tal-esportazzjoni medju ponderat tat-tip korrispondenti tal-prodott taħt rieżami, f’konformità mal-Artikolu 2(11) u (12) tar-Regolament bażiku.

                     (60)

                     Wara d-divulgazzjoni finali, produttur esportatur li kkoopera kkummenta li l-kalkolu tal-marġni ta’ dumping tagħhom jindika li kien hemm żball klerikali possibbli. Meta qieset dawn il-kummenti, il-Kummissjoni rrevediet il-kalkolu tagħha biex tikkoreġi l-iżball klerikali u ddeterminat il-marġini ta’ dumping rivedut għal dak il-produttur esportatur li kkoopera. Il-Kummissjoni sabet li dak il-produttur esportatur ma kienx qed jagħmel dumping matul il-perjodu ta’ investigazzjoni tar-rieżami.

                     (61)

                     Wara d-divulgazzjoni addizzjonali finali, fir-rigward tal-korrezzjoni tal-iżball klerikali, produttur esportatur ieħor li kkoopera ippreżenta kummenti, fir-rigward tal-impatt tal-kalkolu rivedut fuq il-marġni ta’ dumping tiegħu stess. Dawn il-kummenti tressqu tard, erbat ijiem wara l-iskadenza għall-kummenti, u ma ngħatat l-ebda verżjoni mhux kunfidenzjali tas-sottomissjoni. Għaldaqstant, il-Kummissjoni ma setgħetx tikkunsidra l-kummenti b’mod formali. Fi kwalunkwe każ, il-Kummissjoni sabet li l-kummenti ma kienx ikollhom impatt fuq dak il-marġni tad-dumping tal-produttur esportatur li kien żvelat preċedentement.

                     (62)

                     Tabilħaqq, minkejja l-korrezzjoni tal-iżball fil-kalkolu, għal produttur esportatur wieħed, il-konklużjoni tal-Kummissjoni fir-rigward tad-dumping għall-pajjiż kollu kemm hu tibqa’ l-istess. Dan huwa minħabba li ż-żewġ produtturi esportaturi l-oħra li kkooperaw, li ammontaw għal aktar minn 90 % tal-importazzjonijiet totali tal-prodott ikkonċernat lejn l-Unjoni minn produtturi esportaturi li kkooperaw, instabu li kienu qed jagħmlu dumping matul il-perjodu tal-investigazzjoni ta’ rieżami f’livelli sinifikanti.

                     (63)

                     Il-marġini tad-dumping għall-pajjiż kollu, ibbażat fuq il-marġni tad-dumping medju ponderat tat-tliet produtturi esportaturi kollha, espress bħala perċentwal tal-prezz CIF fil-fruntiera tal-Unjoni, kien ogħla mil-livell de minimis (4,3 %). Għalhekk, il-Kummissjoni kkonkludiet li d-dumping tkompla matul il-perjodu ta’ investigazzjoni tar-rieżami.

               4.   IL-PROBABBILTÀ TAL-KONTINWAZZJONI TA’ DUMPING

                     (64)

                     Wara s-sejba tal-eżistenza tad-dumping matul il-perjodu ta’ investigazzjoni tar-rieżami, f’konformità mal-Artikolu 11(2) tar-Regolament bażiku, il-Kummissjoni investigat il-probabbiltà ta’ kontinwazzjoni tad-dumping jekk il-miżuri jiġu mħassra. Ġew analizzati l-elementi addizzjonali li ġejjin: il-kapaċità ta’ produzzjoni u l-kapaċità ta’ riżerva fit-Tajlandja u r-relazzjoni bejn il-prezzijiet ta’ esportazzjoni lejn pajjiżi terzi u l-livell tal-prezzijiet fl-Unjoni.

               4.1.   Kapaċità tal-produzzjoni u kapaċità ta’ riżerva fit-Tajlandja

                     (65)

                     L-informazzjoni disponibbli għall-Kummissjoni dwar il-produzzjoni u l-kapaċità ta’ riżerva tikkonsisti mid-data li tressqet mit-tliet produtturi esportaturi Tajlandiżi li kkooperaw, id-data li tressqet mill-applikant fit-talba għal rieżami u informazzjoni addizzjonali li tressqet mill-applikant matul il-proċediment.

                     (66)

                     Wieħed mill-produtturi Tajlandiżi, RKI, ipprovda ċifri tal-produzzjoni u tal-kapaċità separatament għal “Prodotti Semimanifatturati” u “Prodotti Lesti”. L-unika differenza bejn dawn il-kategoriji ta’ prodotti kienet li l-“Prodotti Lesti” kellhom tikketta applikata fuq il-laned, filwaqt li l-“Prodotti Semimanifatturati” ma kellhom l-ebda tikketta applikata. Il-Kummissjoni qieset il-kapaċità tal-“Prodotti Semimanifatturati” bħala l-aktar ċifra rilevanti li għandha tintuża għall-prodott taħt rieżami, peress li l-kapaċità tal-Prodotti Lesti ġiet ikkalkulata abbażi tal-ħin attwali tal-użu tal-magni tat-tikkettar, li jista’ jiżdied.

                     (67)

                     Barra minn hekk, abbażi tal-informazzjoni li nkisbet matul il-verifika, il-Kummissjoni qieset li l-perċentwal tar-rendiment li ntuża fil-kalkolu tal-kapaċità ta’ produzzjoni tal-prodotti Semimanifatturati għall-RKI kien baxx wisq u rrevedietu ’l fuq.

                     (68)

                     B’riżultat ta’ dan, il-Kummissjoni stmat li l-kapaċità ta’ riżerva żejda disponibbli għat-tliet produtturi esportaturi li kkooperaw kienet ta’ madwar 70 000 tunnellata tal-prodott taħt rieżami għall-perjodu ta’ investigazzjoni tar-rieżami. Billi t-tliet produtturi li kkooperaw ammontaw għal madwar 45 % tal-kapaċità totali tal-ipproċessar stmata għall-produtturi Tajlandiżi kollha li ssemmew fit-talba għal rieżami (300 000 tunnellata), bl-estrapolazzjoni, il-Kummissjoni stmat li l-kapaċità ta’ riżerva totali għall-produtturi Tajlandiżi kollha kienet tkun ta’ madwar 150 000 tunnellata. Dan jirrappreżenta aktar minn 40 % tal-konsum totali tal-Unjoni għall-perjodu ta’ investigazzjoni tar-rieżami u madwar 11-il darba t-total tal-esportazzjonijiet Tajlandiżi tal-prodott taħt rieżami lejn l-Unjoni fil-perjodu ta’ investigazzjoni tar-rieżami.

                     (69)

                     Barra minn hekk, l-evidenza pprovduta mill-applikant uriet li fl-2018, il-volumi tal-qamħirrum ħelu mhux ipproċessat disponibbli għall-ipproċessar kienu mistennija li jkunu bejn 12,5 % u 25 % ogħla milli fl-2017 (11). Barra minn hekk, produttur wieħed Tajlandiż tal-qamħirrum ħelu li ma kkooperax, Sunsweet Public Company Limited, fl-2018 investa 170,6 miljun THB (madwar EUR 4,5 miljun) fuq il-magni u t-tagħmir biex tiżdied il-kapaċità tal-produzzjoni u l-effiċjenza tal-produzzjoni (12).

                     (70)

                     Il-Kummissjoni għalhekk ikkonkludiet li l-produtturi Tajlandiżi tal-qamħirrum għandhom kapaċità ta’ riżerva estensiva disponibbli biex iżidu l-esportazzjonijiet lejn is-suq tal-Unjoni jekk il-miżuri antidumping attwali jiskadu.

               4.2.   Ir-relazzjoni bejn il-prezzijiet tal-esportazzjoni lejn pajjiżi terzi u l-livell tal-prezzijiet fl-Unjoni

                     (71)

                     Sabiex jiġi stabbilit l-iżvilupp possibbli tal-importazzjonijiet f’każ li l-miżuri antidumping attwali jiskadu, il-Kummissjoni qieset l-attraenza tas-suq tal-Unjoni f’dak li għandu x’jaqsam mal-prezzijiet. Peress li aktar minn 85 % tal-bejgħ tal-produtturi esportaturi Tajlandiżi li kkooperaw fis-suq tal-Unjoni kien ta’ tagħmir kbir klassiku li jiftaħ il-laned, u madwar 42 % ta’ esportazzjonijiet Tajlandiżi lejn pajjiżi terzi kienu wkoll ta’ tagħmir kbir klassiku li jiftaħ il-laned l-analiżi ffukat fuq dawn it-tipi ta’ prodotti.

                     (72)

                     Tqabbil ta’ tali bejgħ fuq bażi ex-works, wera li l-prezzijiet fis-suq tal-Unjoni kienu ta’ madwar 20 % ogħla mill-prezzijiet tal-istess tip ta’ prodott għal pajjiżi terzi. Meta jitqiesu l-prezzijiet ogħla b’mod sinifikanti fis-suq tal-Unjoni, huwa ċar li dan jibqa’ suq attraenti għall-produtturi esportaturi Tajlandiżi. Din is-sejba hija rappreżentattiva għall-esportaturi Tajlandiżi kollha billi, kif imsemmi fil-premessa (21), il-produtturi li kkooperaw ammontaw għal madwar 80 % tal-esportazzjonijiet Tajlandiżi kollha lejn l-Unjoni matul il-perjodu ta’ investigazzjoni tar-rieżami.

                     (73)

                     Il-Kummissjoni nnutat ukoll li l-produtturi esportaturi Tajlandiżi, li mhumiex qed jikkooperaw fl-investigazzjoni, kienu soġġetti għal dazji antidumping ogħla bħala medja mill-kumpaniji li qed jikkooperaw fl-investigazzjoni. Għalhekk, hemm probabbiltà akbar li dawk il-kumpaniji jżidu l-esportazzjonijiet lejn is-suq tal-Unjoni jekk il-miżuri antidumping attwali jitħallew jiskadu.

                     (74)

                     Il-volumi sinifikanti tal-esportazzjoni u l-ishma mis-suq mit-Tajlandja matul il-perjodu ta’ investigazzjoni oriġinali (41 973 tunnellata, 12,7 %) u l-esportazzjoni kontinwa tal-prodott taħt rieżami mit-Tajlandja lejn is-suq tal-Unjoni matul il-perjodu ta’ investigazzjoni tar-rieżami (13 643 tunnellata, 3,9 %), jippermettu lill-Kummissjoni tikkonkludi li s-suq tal-Unjoni huwa attraenti għall-produtturi tal-prodott taħt rieżami fit-Tajlandja.

                     (75)

                     Wara d-divulgazzjoni finali, il-Gvern tat-Tajlandja argumenta li l-volumi tal-esportazzjoni mit-Tajlandja naqsu b’mod sinifikanti (-67 %) meta mqabbla mal-perjodu ta’ investigazzjoni oriġinali. Huma argumentaw ukoll li minħabba li, matul il-perjodu taħt kunsiderazzjoni, is-sehem mis-suq tal-industrija tal-Unjoni żdied b’1 % filwaqt li dak tal-esportazzjonijiet Tajlandiżi lejn l-Unjoni baqa’ stabbli fil-livell ta’ 3,9 %, ma kienx hemm probabbiltà ta’ kontinwazzjoni ta’ dumping.

                     (76)

                     Madankollu, il-Gvern tat-Tajlandja la jikkontesta l-fatt li l-prodott li qed jiġi rieżaminat kien primarjament mibjugħ lill-Unjoni bi prezzijiet li huma l-oġġett ta’ dumping, u anqas ma jikkontesta li l-esportazzjonijiet tal-prodott taħt rieżami komplew bi kwantitajiet sinifikanti minkejja l-miżuri fis-seħħ. Għaldaqstant, il-Kummissjoni ssostni l-konstatazzjoni tagħha ta’ probabbiltà ta’ kontinwazzjoni ta’ dumping.

                     (77)

                     Barra minn hekk, il-Gvern tat-Tajlandja allega li l-aġġustament għall-kapaċità ta’ produzzjoni Tajlandiża, u konsegwentement il-kapaċità ta’ produzzjoni żejda msemmija fil-premessi (66) sa (70) ma kinitx ġustifikata, mingħajr ma sostnew din il-pretensjoni. Il-produttur esportatur Tajlandiż li l-kapaċità tal-produzzjoni tiegħu ġiet aġġustata ma kkontestax l-aġġustament. Għalhekk, il-pretensjoni ma ntlaqgħetx.

                     (78)

                     Il-Gvern tat-Tajlandja argumenta wkoll li peress li l-volumi Tajlandiżi tal-esportazzjoni kienu jammontaw biss għal 0,9 % tal-kapaċità żejda totali tal-produtturi esportaturi Tajlandiżi li kkooperaw, is-suq tal-Unjoni allegatament ma għadux attraenti għall-produtturi esportaturi Tajlandiżi.

                     (79)

                     Madankollu, il-volumi tal-esportazzjoni Tajlandiżi kienu fil-fatt madwar 9 % (13) tal-kapaċità ta’ riżerva Tajlandiża. Dan jikkonferma li l-produtturi esportaturi Tajlandiżi baqgħu jesportaw volumi sinifikanti lejn l-Unjoni minkejja l-miżuri fis-seħħ, u għandhom kapaċitajiet sostanzjali ta’ riżerva biex iżidu l-esportazzjonijiet tagħhom tal-prodott taħt rieżami jekk jiskadu l-miżuri.

                     (80)

                     Konsegwentement, f’każ li l-miżuri antidumping attwali jiskadu, l-importazzjonijiet mit-Tajlandja lejn l-Unjoni x’aktarx jiżdiedu b’mod sinifikanti u bi prezzijiet li huma l-oġġett ta’ dumping.

               4.3.   Konklużjoni

                     (81)

                     Għaldaqstant, b’mod partikolari minħabba l-marġni ta’ dumping stabbilit fil-perjodu ta’ investigazzjoni tar-rieżami, il-kapaċità ta’ riżerva sinifikanti disponibbli fit-Tajlandja, u l-attraenza tas-suq tal-Unjoni, il-Kummissjoni kkonkludiet li t-tneħħija tal-miżuri x’aktarx tirriżulta f’kontinwazzjoni ta’ dumping, u li l-esportazzjonijiet li huma l-oġġett ta’ dumping se jidħlu fis-suq tal-Unjoni fi kwantitajiet sinifikanti. Għalhekk huwa kkunsidrat li hemm probabbiltà ta’ kontinwazzjoni ta’ dumping f’każ li l-miżuri antidumping attwali jitħallew jiskadu.

               5.   ĦSARA

         5.1.   Definizzjoni tal-industrija tal-Unjoni u tal-produzzjoni tal-Unjoni

                     (82)

                     Il-prodott simili kien immanifatturat minn madwar 20 produttur fl-Unjoni matul il-perjodu taħt kunsiderazzjoni. Dawn jikkostitwixxu l-“industrija tal-Unjoni” skont it-tifsira tal-Artikolu 4(1) tar-Regolament bażiku.

                     (83)

                     Il-produzzjoni totali tal-Unjoni matul il-perjodu ta’ investigazzjoni tar-rieżami ġiet stabbilita għal madwar 376 000 tunnellata, fuq il-bażi tal-informazzjoni pprovduta mill-industrija tal-Unjoni. Kif indikat fil-premessa (15), tliet produtturi tal-Unjoni ntagħżlu fil-kampjun li jirrappreżenta aktar minn 60 % tal-produzzjoni totali tal-Unjoni tal-prodott simili.

               5.2.   Konsum tal-Unjoni

                     (84)

                     Il-Kummissjoni stabbilixxiet il-konsum tal-Unjoni bħala somma tal-volum tal-bejgħ tal-industrija tal-Unjoni fis-suq tal-Unjoni u l-importazzjonijiet totali fl-Unjoni miksuba mill-bażi tad-data Comext (Eurostat).

                     (85)

                     Tul il-perjodu kollu taħt kunsiderazzjoni, il-konsum fl-Unjoni żdied bi ftit b’2 %.

                        Tabella 1

                        Konsum tal-Unjoni (tunnellati)

                                 2015

                                 2016

                                 2017

                                 PIR

                                 Konsum totali

                                 343 325

                                 347 950

                                 354 821

                                 348 682

                                    Indiċi (2015 = 100)

                                    100

                                    101

                                    103

                                    102

                                    Sors: Eurostat, data ppreżentata mill-industrija tal-Unjoni u tweġibiet ivverifikati għall-kwestjonarju

               5.3.   L-importazzjonijiet mill-pajjiż ikkonċernat

         5.3.1.   Il-volum u s-sehem mis-suq tal-importazzjonijiet mill-pajjiż ikkonċernat

                     (86)

                     Il-Kummissjoni stabbilixxiet il-volum tal-importazzjonijiet mit-Tajlandja fl-Unjoni abbażi tad-data mill-bażi tad-data Comext (Eurostat) u s-sehem mis-suq tal-importazzjonijiet billi qabblet dawn il-volumi tal-importazzjonijiet mal-konsum tal-Unjoni kif jidher fit-Tabella 1.

                     (87)

                     L-importazzjonijiet tal-prodott taħt rieżami lejn l-Unjoni mit-Tajlandja żdiedu bi 3 %, minn 13 307 tunnellati fl-2015 għal madwar 13 643 tunnellata fil-perjodu ta’ investigazzjoni tar-rieżami, wara t-tnaqqis ta’ 12 % fl-2016.

                        Tabella 2

                        Volum ta’ importazzjonijiet fl-Unjoni mit-Tajlandja (tunnellati)

                                 2015

                                 2016

                                 2017

                                 PIR

                                 Volum ta’ importazzjonijiet mit-Tajlandja

                                 13 307

                                 11 674

                                 12 341

                                 13 643

                                    Indiċi (2015 = 100)

                                    100

                                    88

                                    93

                                    103

                                    Sors: Eurostat

                     (88)

                     Is-sehem mis-suq korrispondenti miżmum mill-esportaturi Tajlandiżi fis-suq tal-Unjoni żviluppa b’mod simili bħall-volumi tal-importazzjoni u ammonta għal 3,9 % fil-perjodu ta’ investigazzjoni tar-rieżami.

                        Tabella 3

                        Sehem mis-suq tal-importazzjonijiet mit-Tajlandja (%)

                                 2015

                                 2016

                                 2017

                                 PIR

                                 Sehem ta’ importazzjonijiet mit-Tajlandja

                                 3,9

                                 3,4

                                 3,5

                                 3,9

                                    Indiċi (2015 = 100)

                                    100

                                    87

                                    90

                                    100

                                    Sors: Eurostat, data ppreżentata mill-industrija tal-Unjoni u tweġibiet ivverifikati għall-kwestjonarju

               5.3.2.   Il-prezzijiet tal-importazzjonijiet mill-pajjiż ikkonċernat u twaqqigħ tal-prezz

                     (89)

                     Il-Kummissjoni stabbilixxiet il-prezzijiet tal-importazzjonijiet abbażi tad-data mill-bażi tad-data Comext (Eurostat).

                     (90)

                     Il-prezzijiet medji tal-importazzjoni tal-prodott taħt rieżami mit-Tajlandja naqsu bi 15 % matul il-perjodu taħt kunsiderazzjoni.

                        Tabella 4

                        Prezz medju tal-importazzjoni mit-Tajlandja (EUR/tunnellata)

                                 2015

                                 2016

                                 2017

                                 PIR

                                 Prezzijiet tal-importazzjonijiet mit-Tajlandja

                                 929

                                 913

                                 869

                                 786

                                    Indiċi (2015 = 100)

                                    100

                                    98

                                    94

                                    85

                                    Sors: Eurostat

                     (91)

                     Il-Kummissjoni ddeterminat it-twaqqigħ tal-prezz matul il-perjodu ta’ investigazzjoni tar-rieżami billi qabblet:

                                 (a)

                                 il-prezzijiet tal-bejgħ medji ponderati għal kull tip ta’ prodott tal-produtturi tal-Unjoni inklużi fil-kampjun mitluba lill-klijenti mhux relatati fis-suq tal-Unjoni, aġġustati għal livell ex-works; u

                                 (b)

                                 l-prezzijiet medji ponderati korrispondenti għal kull tip ta’ prodott tal-importazzjonijiet mill-produtturi Tajlandiżi li kkooperaw inklużi fil-kampjun lejn l-ewwel klijent indipendenti fis-suq tal-Unjoni, stabbiliti abbażi ta’ kost, assigurazzjoni u nol (CIF), b’aġġustamenti xierqa għad-dazji doganali konvenzjonali u għall-kostijiet tal-importazzjoni inklużi l-ħatt u l-iżdoganar.

                     (92)

                     It-tqabbil tal-prezzijiet sar fuq bażi tat-tip ta’ prodotti għat-tranżazzjonijiet fl-istess livell ta’ kummerċ, b’aġġustament debitu fejn meħtieġ, u wara tnaqqis tar-rifużjonijiet u tal-iskontijiet. Ir-riżultat tat-tqabbil kien espress bħala perċentwal tal-fatturat tal-produtturi tal-Unjoni inklużi fil-kampjun matul il-perjodu ta’ investigazzjoni tar-rieżami. Dan wera marġini tat-twaqqigħ medju ponderat ta’ bejn 0,7 % u 4,25 % għall-importazzjonijiet mill-pajjiżi kkonċernati fis-suq tal-Unjoni. Madwar 79 % tal-volumi ta’ importazzjoni mill-produtturi esportaturi inklużi fil-kampjun fit-Tajlandja kienu qed iwaqqgħu l-prezzijiet tal-industrija tal-Unjoni.

               5.4.   Importazzjonijiet minn pajjiżi terzi għajr it-Tajlandja

                     (93)

                     L-importazzjonijiet tal-qamħirrum minn pajjiżi terzi minbarra t-Tajlandja kienu ġejjin prinċipalment mill-Istati Uniti tal-Amerika u mir-Repubblika Popolari taċ-Ċina.

                     (94)

                     Is-sehem mis-suq tal-importazzjonijiet minn pajjiżi terzi oħra naqas minn 2,2 % għal 1,2 % matul il-perjodu taħt kunsiderazzjoni. Is-sehem mis-suq individwali tal-akbar żewġ pajjiżi esportaturi minbarra t-Tajlandja baqa’ inqas minn 1 %.

                        Tabella 5

                        Sehem mis-suq tal-importazzjonijiet

                                 2015

                                 2016

                                 2017

                                 PIR

                                 USA

                                 0,9 %

                                 0,8 %

                                 0,6 %

                                 0,6 %

                                 Iċ-Ċina

                                 0,6 %

                                 0,4 %

                                 0,3 %

                                 0,4 %

                                 Pajjiżi oħra

                                 0,7 %

                                 0,5 %

                                 0,2 %

                                 0,2 %

                                 Total

                                 2,2 %

                                 1,7 %

                                 1,1 %

                                 1,2 %

                                    Indiċi (2015 = 100)

                                    100

                                    79

                                    52

                                    55

                                    Sors: Eurostat

               5.5.   Is-sitwazzjoni ekonomika tal-industrija tal-Unjoni

         5.5.1.   Kummenti ġenerali

                     (95)

                     F’konformità mal-Artikolu 3(5) tar-Regolament bażiku, l-eżami tal-impatt li għandhom l-importazzjonijiet li huma l-oġġett ta’ dumping fuq l-industrija tal-Unjoni inkluda evalwazzjoni tal-indikaturi ekonomiċi kollha li għandhom effett fuq l-istat tal-industrija tal-Unjoni matul il-perjodu taħt kunsiderazzjoni.

                     (96)

                     Dan is-suq huwa fost l-oħrajn ikkaratterizzat minn żewġ rotot ta’ bejgħ, jiġifieri bejgħ bil-marka tal-produttur innifsu u bejgħ bil-marka tal-bejjiegħa bl-imnut. Il-bejgħ fl-ewwel rotta, għall-kuntrarju tat-tieni rotta, is-soltu jiġġenera kostijiet ogħla ta’ bejgħ b’mod partikolari biex ikopri l-kummerċjalizzazzjoni u r-reklamar, u se jirrikjedi wkoll prezz tal-bejgħ ogħla.

                     (97)

                     L-investigazzjoni uriet abbażi tal-evidenza li l-importazzjonijiet kompetituri kollha mill-esportaturi Tajlandiżi inklużi fil-kampjun kienu jappartjenu għat-tieni rotta, jiġifieri r-rotta tal-marka tal-bejjiegħa bl-imnut. Għalhekk, tqies bħala xieraq li ssir distinzjoni, fl-analiżi tad-dannu, bejn il-bejgħ tal-industrija tal-Unjoni li jaqa’ taħt il-marka tagħha nnfisha u dak li jaqa’ taħt il-marka tal-bejjiegħa bl-imnut fejn rilevanti, minħabba li l-importazzjonijiet li huma l-oġġett ta’ dumping jikkompetu mal-prodotti simili tal-Unjoni mibjugħa taħt il-marka tal-bejjiegħa bl-imnut. Din id-distinzjoni saret b’mod partikolari għad-determinazzjoni tal-volum tal-bejgħ, il-prezzijiet tal-bejgħ u l-profittabbiltà. Madankollu, f’ġieħ il-kompletezza, it-totali (inklużi kemm bil-marka proprja kif ukoll b’dik tal-bejjiegħa bl-imnut) qegħdin jintwerew u jiġu analizzati wkoll fit-Tabelli 9, 13 u 16. Matul il-perjodu ta’ investigazzjoni tar-rieżami, il-bejgħ tal-industrija tal-Unjoni bil-marka tal-bejjiegħa bl-imnut kien jirrappreżenta madwar 67 % tal-volum totali tal-bejgħ tal-industrija tal-Unjoni u madwar 57 % tal-valur tal-bejgħ tagħhom.

                     (98)

                     Ladarba fl-Unjoni l-qamħirrum jiġi pproċessat biss matul ix-xhur tas-sajf, għadd ta’ indikaturi ta’ dannu huma prattikament identiċi għall-2017 u l-perjodu ta’ investigazzjoni tar-rieżami (mill-1 ta’ Lulju 2017 sat-30 ta’ Ġunju 2018). Dan japplika b’mod partikolari għall-produzzjoni u għall-kapaċità tal-produzzjoni.

                     (99)

                     Kif imsemmi fil-premessa (14), intuża l-kampjunar għall-valutazzjoni tas-sitwazzjoni ekonomika tal-industrija tal-Unjoni.

                     (100)

                     Għad-determinazzjoni tad-dannu, il-Kummissjoni għamlet distinzjoni bejn l-indikaturi makroekonomiċi u mikroekonomiċi tad-dannu. Il-Kummissjoni evalwat l-indikaturi makroekonomiċi abbażi tad-data li ġiet ippreżentata mill-industrija tal-Unjoni u t-tweġibiet ivverifikati għall-kwestjonarji mill-produtturi tal-Unjoni inklużi fil-kampjun.

                     (101)

                     Il-Kummissjoni evalwat l-indikaturi makroekonomiċi fuq il-bażi tad-data fit-tweġibiet għall-kwestjonarju mill-produtturi tal-Unjoni inklużi fil-kampjun.

                     (102)

                     Iż-żewġ settijiet ta’ data nstabu li kienu rappreżentattivi tas-sitwazzjoni ekonomika tal-industrija tal-Unjoni.

                     (103)

                     L-indikaturi makroekonomiċi huma: il-produzzjoni, il-kapaċità tal-produzzjoni, l-użu tal-kapaċità, il-volum tal-bejgħ, is-sehem mis-suq, it-tkabbir, l-impjiegi, il-produttività, id-daqs tal-marġni tad-dumping u l-irkupru mid-dumping tal-passat.

                     (104)

                     L-indikaturi mikroekonomiċi huma: il-prezzijiet medji ta’ unità, il-kost ta’ unità, il-kostijiet lavorattivi, l-inventarji, il-profittabbiltà, il-flussi tal-flus, l-investimenti, ir-redditu fuq l-investimenti u l-kapaċità ta’ ġenerazzjoni tal-kapital.

               5.5.2.   Indikaturi makroekonomiċi

         5.5.2.1.   Il-produzzjoni, il-kapaċità tal-produzzjoni u l-użu tal-kapaċità

                     (105)

                     Minn livell ta’ madwar 359 000 tunnellata fl-2015, il-produzzjoni tal-industrija tal-Unjoni naqset b’5 % matul il-perjodu taħt kunsiderazzjoni.

                        Tabella 6

                        Il-produzzjoni tal-Unjoni

                                 2015

                                 2016

                                 2017

                                 PIR

                                 Produzzjoni (tunnellati)

                                 359 250

                                 343 539

                                 376 337

                                 376 437

                                    Indiċi (2015 = 100)

                                    100

                                    96

                                    105

                                    105

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

                     (106)

                     Il-kapaċità tal-produzzjoni baqgħet stabbli matul il-perjodu taħt kunsiderazzjoni.

                        Tabella 7

                        Kapaċità tal-produzzjoni tal-Unjoni

                                 2015

                                 2016

                                 2017

                                 PIR

                                 Kapaċità (tunnellati)

                                 465 311

                                 465 370

                                 465 876

                                 465 876

                                    Indiċi (2015 = 100)

                                    100

                                    100

                                    100

                                    100

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

                     (107)

                     L-użu tal-kapaċità segwa l-istess xejra bħall-produzzjoni, filwaqt li żdied b’5 % matul il-perjodu taħt kunsiderazzjoni għal 81 %.

                        Tabella 8

                        Użu tal-kapaċità tal-produzzjoni

                                 2015

                                 2016

                                 2017

                                 PIR

                                 Użu tal-kapaċità (%)

                                 77

                                 74

                                 81

                                 81

                                    Indiċi (2015 = 100)

                                    100

                                    96

                                    105

                                    105

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

               5.5.2.2.   Il-volum tal-bejgħ u s-sehem mis-suq

                     (108)

                     Il-bejgħ tal-industrija tal-Unjoni tal-produzzjoni tagħha maħsuba għall-marka tal-bejjiegħa bl-imnut fis-suq tal-Unjoni lil klijenti mhux relatati żdied bi 3 % fil-perjodu ta’ investigazzjoni tar-rieżami.

                        Tabella 9

                        Volum tal-bejgħ tal-Unjoni

                                 2015

                                 2016

                                 2017

                                 PIR

                                 Volum ta’ bejgħ fl-Unjoni (marka tal-bejjiegħa bl-imnut) lil klijenti mhux relatati f’tunnellati

                                 214 495

                                 219 646

                                 225 522

                                 220 839

                                    Indiċi (2015 = 100)

                                    100

                                    102

                                    105

                                    103

                                 Volum ta’ bejgħ fl-Unjoni (marka proprja u tal-bejjiegħa bl-imnut) lil klijenti mhux relatati f’tunnellati

                                 322 501

                                 330 246

                                 338 455

                                 330 875

                                    Indiċi (2015 = 100)

                                    100

                                    102

                                    105

                                    103

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

                     (109)

                     Il-bejgħ totali tal-industrija tal-Unjoni (kemm il-marki proprji kif ukoll dawk tal-bejjiegħa bl-imnut) tal-produzzjoni tagħha fis-suq tal-Unjoni lil klijenti mhux relatati segwa l-istess xejra bħall-bejgħ tal-marka tal-bejjiegħa bl-imnut, jiġifieri żdied bi 3 % matul il-perjodu taħt kunsiderazzjoni.

                     (110)

                     Fl-2015, is-sehem mis-suq tal-industrija tal-Unjoni kien ta’ 94 % u żdied b’punt perċentwali wieħed għal 95 % fil-perjodu ta’ investigazzjoni tar-rieżami.

                        Tabella 10

                        Sehem tas-suq tal-Unjoni

                                 2015

                                 2016

                                 2017

                                 PIR

                                 Sehem mis-suq tal-industrija tal-Unjoni (bil-marka proprja u dik tal-bejjiegħa bl-imnut) (%)

                                 94

                                 95

                                 95

                                 95

                                    Indiċi (2015 = 100)

                                    100

                                    101

                                    101

                                    101

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

               5.5.2.3.   It-tkabbir

                     (111)

                     Bejn l-2015 u l-perjodu ta’ investigazzjoni tar-rieżami, il-konsum tal-Unjoni żdied bi ftit bi 2 % iżda l-industrija tal-Unjoni rnexxielha żżid is-sehem mis-suq tagħha b’1 % permezz ta’ bejgħ ogħla.

               5.5.2.4.   L-impjiegi u l-produttività

                     (112)

                     Il-livell ta’ impjieg tal-industrija tal-Unjoni l-ewwel naqas bi 11 % bejn l-2015 u l-2017 u mbagħad żdied b’6 punti perċentwali fil-perjodu ta’ investigazzjoni tar-rieżami. B’kollox, l-impjieg tal-industrija tal-Unjoni naqas b’5 % matul il-perjodu taħt kunsiderazzjoni, jiġifieri minn madwar 2 200 għal madwar 2 100 ekwivalenti ta’ ingaġġ full-time (“FTE”).

                        Tabella 11

                        L-impjiegi

                                 2015

                                 2016

                                 2017

                                 PIR

                                 Impjiegi f’FTE

                                 2 203

                                 1 993

                                 1 964

                                 2 092

                                    Indiċi (2015 = 100)

                                    100

                                    90

                                    89

                                    95

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

                     (113)

                     Il-produttività tal-ħaddiema tal-industrija tal-Unjoni, imkejla bħala produttività (tunnellati) għal kull FTE kull sena, li tibda minn livell ta’ 163 tunnellata għal kull FTE, l-ewwel naqset bi 17 % bejn l-2015 u l-2017, u mbagħad naqset b’7 punti perċentwali fil-perjodu ta’ investigazzjoni tar-rieżami. B’mod ġenerali, il-produttività żdiedet b’10 % għal 180 tunnellata għal kull FTE kull sena. Dan jirrifletti ż-żieda fl-użu ta’ makkinarju avvanzat għad-detriment tax-xogħol manwali.

                        Tabella 12

                        Il-produttività tal-Unjoni

                                 2015

                                 2016

                                 2017

                                 PIR

                                 Produttività (tunnellati/FTE)

                                 163

                                 172

                                 192

                                 180

                                    Indiċi (2015 = 100)

                                    100

                                    106

                                    117

                                    110

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

               5.5.2.5.   Daqs tal-marġni tad-dumping u rkupru minn dumping tal-passat

                     (114)

                     L-investigazzjoni stabbilixxiet il-kontinwazzjoni tad-dumping, u li d-daqs tal-marġnijiet fil-pajjiż tad-dumping kif muri fil-premessa (63) huwa ogħla mil-livell de minimis.

                     (115)

                     Fl-istess ħin, il-livell tal-importazzjonijiet tal-prodott taħt rieżami matul il-perjodu ta’ investigazzjoni tar-rieżami filwaqt li kien relattivament limitat, baqa’ sinifikanti fi 3,9 %.

                     (116)

                     L-indikaturi makro u mikro li ġew eżaminati juru li, għalkemm il-miżuri antidumping kisbu parzjalment ir-riżultat maħsub tagħhom li jneħħu d-dannu mġarrab mill-produtturi tal-Unjoni, l-industrija għadha taħt pressjoni kontinwa minħabba l-prezzijiet baxxi mitluba mill-produtturi esportaturi Tajlandiżi.

                     (117)

                     Tabilħaqq il-prestazzjoni fis-segment tal-bejjiegħa bl-imnut li huwa f’kompetizzjoni diretta mal-importazzjonijiet Tajlandiżi, hija batuta f’termini ta’ profitabbiltà. Il-prezzijiet tal-bejgħ tal-industrija tal-Unjoni f’dan is-segment tas-suq naqsu bi 8 % matul il-perjodu taħt kunsiderazzjoni, filwaqt li l-ispejjeż tal-produzzjoni żdiedu b’madwar 1 % matul l-istess perjodu. B’mod ċar, l-industrija tal-Unjoni ma kinitx f’pożizzjoni li tirkupra l-kostijiet tagħha u dan irriżulta f’telf sinifikanti. Minħabba l-importanza tal-marka tal-bejjiegħa bl-imnut fin-negozju tal-qamħirrum tal-industrija tal-Unjoni (li jirrappreżenta 67 % tal-volum totali tal-bejgħ tal-industrija tal-Unjoni u madwar 57 % tal-valur tal-bejgħ) din ħalliet effett fuq il-profitabbiltà globali. Għalhekk, ma seta’ jiġi stabbilit l-ebda rkupru attwali mid-dumping tal-passat fis-segment tal-bejjiegħa bl-imnut u huwa kkunsidrat li l-industrija tal-Unjoni għadha vulnerabbli.

               5.5.3.   Indikaturi mikroekonomiċi

         5.5.3.1.   Il-prezzijiet u l-fatturi li jaffettwaw il-prezzijiet

                     (118)

                     Il-prezzijiet ta’ unità għall-bejgħ tal-industrija tal-Unjoni ta’ prodotti bil-marka tal-bejjiegħa bl-imnut lil klijenti mhux relatati naqsu matul il-perjodu taħt kunsiderazzjoni bi 8 % għal EUR 1 114/tunnellata.

                     (119)

                     Il-prezzijiet tal-bejgħ tal-industrija tal-Unjoni fis-suq tal-Unjoni kemm għall-marka proprja kif ukoll għall-marka tal-bejjiegħa bl-imnut lil klijenti mhux relatati naqsu b’4 % matul il-perjodu taħt kunsiderazzjoni għal EUR 1 311/tunnellata.

                        Tabella 13

                        Il-prezzijiet ta’ unità fis-suq tal-Unjoni

                                 2015

                                 2016

                                 2017

                                 PIR

                                 Prezz tal-unità tal-Unjoni (marka tal-bejjiegħa bl-imnut) lil klijenti mhux relatati (EUR/tunnellata)

                                 1 204

                                 1 106

                                 1 095

                                 1 114

                                    Indiċi (2015 = 100)

                                    100

                                    92

                                    91

                                    92

                                 Prezz tal-unità tal-Unjoni (marka proprja u tal-bejjiegħa bl-imnut) lil klijenti mhux relatati (EUR/tunnellata)

                                 1 365

                                 1 291

                                 1 289

                                 1 311

                                    Indiċi (2015 = 100)

                                    100

                                    95

                                    94

                                    96

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

               5.5.3.2.   Kostijiet lavorattivi

                     (120)

                     Bejn l-2015 u l-perjodu ta’ investigazzjoni tar-rieżami, il-kostijiet lavorattivi medji għal kull impjegat żdiedu bi 8 %, minħabba kostijiet lavorattivi medji ogħla bi 2 % u impjiegi aktar baxxi f’FTE b’5 % fl-istess perjodu.

                        Tabella 14

                        Kostijiet lavorattivi medji għal kull impjegat

                                 2015

                                 2016

                                 2017

                                 PIR

                                 Kostijiet lavorattivi (EUR/FTE)

                                 30 529

                                 32 581

                                 35 537

                                 32 903

                                    Indiċi (2015 = 100)

                                    100

                                    107

                                    116

                                    108

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju.
                                 FTE tfisser ekwivalenti ta’ ingaġġ full-time.

               5.5.3.3.   Inventarji

                     (121)

                     Il-livell tal-istokkijiet tal-għeluq tal-industrija tal-Unjoni kien qed jonqos matul il-perjodu taħt kunsiderazzjoni. Fl-2016 u fl-2017, dan naqas b’6 % u b’59 % fil-perjodu ta’ investigazzjoni tar-rieżami. Madankollu, għandu jiġi nnotat li l-livell għoli ta’ inventarji fl-aħħar ta’ sena kalendarja huwa marbut mal-fatt li l-ħsad u l-mili f’laned tipikament jintemmu f’Settembru ta’ kull sena. Għalhekk, l-istokkijiet jerġgħu jiġu fornuti biss matul il-ħsad tas-sajf u mbagħad jintużaw matul is-sena, u għalhekk il-livelli tal-istokkijiet fil-perjodu ta’ investigazzjoni tar-rieżami jeħtieġ li jiġu vvalutati separatament.

                        Tabella 15

                        Inventarji

                                 2015

                                 2016

                                 2017

                                 PIR

                                 Stokk tal-għeluq (tunnellati)

                                 198 629

                                 186 248

                                 186 136

                                 80 885

                                    Indiċi (2015 = 100)

                                    100

                                    94

                                    94

                                    41

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

               5.5.3.4.   Il-profittabbiltà, il-fluss ta’ flus, l-investimenti, ir-redditu fuq l-investimenti u l-kapaċità li jiġi ġġenerat kapital

                     (122)

                     Matul il-perjodu taħt kunsiderazzjoni, il-profittabbiltà tal-bejgħ tal-industrija tal-Unjoni tal-prodotti maħsuba għall-marka tal-bejjiegħa bl-imnut, espressa bħala perċentwal tal-bejgħ nett, naqset minn profitt ta’ 5,2 % fl-2015 għal telf ta’ 0,7 % fil-perjodu ta’ investigazzjoni tar-rieżami.

                     (123)

                     Il-profittabbiltà tal-bejgħ tal-prodotti tal-industrija tal-Unjoni maħsuba kemm għal marka proprja kif ukoll għal marka tal-bejjiegħa bl-imnut naqset ukoll minn 10 % fl-2015 għal 6,7 % fil-perjodu ta’ investigazzjoni tar-rieżami. It-tnaqqis huwa għalhekk inqas eċċessiv milli għall-bejgħ taħt il-marka tal-bejjiegħa bl-imnut waħdu. It-tnaqqis fil-profittabbiltà huwa spjegat mill-fatt li l-prezzijiet tal-bejgħ matul il-perjodu taħt kunsiderazzjoni naqsu b’4 % filwaqt li l-kostijiet tal-produzzjoni (fil-biċċa l-kbira qamħirrum mhux ipproċessat u laned) żdiedu b’1 % matul l-istess perjodu. B’mod ċar, l-industrija tal-Unjoni ma kinitx f’pożizzjoni li tgħaddi l-ispiża miżjuda tal-produzzjoni lill-klijenti tagħha.

                     (124)

                     Ir-redditu fuq l-investimenti (“ROI”), espress bħala l-qligħ (kemm għall-marka proprja kif ukoll dik tal-bejjiegħa bl-imnut) bħala perċentwal tal-valur kontabilistiku nett tal-investimenti, segwa b’mod ġenerali x-xejra tal-profittabbiltà. Dan naqas minn livell ta’ madwar 49 % fl-2015 għal 31,7 % fil-perjodu ta’ investigazzjoni tar-rieżami, u b’hekk naqas bi 35 % matul il-perjodu taħt kunsiderazzjoni.

                     (125)

                     Il-fluss tal-flus nett minn attivitajiet operattivi kien ta’ madwar EUR 17-il miljun fl-2015. Dan żdied għal madwar EUR 24 miljun fil-perjodu ta’ investigazzjoni tar-rieżami (jiġifieri żieda ta’ 42 %). L-ebda wieħed mill-produtturi tal-Unjoni inklużi fil-kampjun ma indika li sab xi diffikultajiet biex jiġġenera l-kapital.

                        Tabella 16

                        Profittabbiltà u Redditu fuq l-Investiment

                                 2015

                                 2016

                                 2017

                                 PIR

                                 Profitabbiltà tal-Unjoni (marka tal-bejjiegħa bl-imnut) (% ta’ bejgħ nett)

                                 5,2

                                 -1,4

                                 -2,6

                                 -0,7

                                    Indiċi (2015 = 100)

                                    100

                                    -27

                                    -50

                                    -13

                                 Profitabbiltà tal-Unjoni (marka proprja u dik tal-bejjiegħa bl-imnut) (% ta’ bejgħ nett)

                                 10,0

                                 6,1

                                 4,8

                                 6,7

                                    Indiċi (2015 = 100)

                                    100

                                    61

                                    48

                                    67

                                 ROI (marka proprja u dik tal-bejjiegħa bl-imnut) (qligħ f’% tal-valur kontabilistiku nett tal-investiment)

                                 49,0

                                 27,3

                                 23,7

                                 31,7

                                    Indiċi (2015 = 100)

                                    100

                                    56

                                    48

                                    65

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

                        Tabella 17

                        Fluss tal-Flus

                                 2015

                                 2016

                                 2017

                                 PIR

                                 Il-fluss tal-flus (marka proprja u dik tal-bejjiegħa bl-imnut) (EUR)

                                 17 197 966

                                 32 293 239

                                 16 496 604

                                 24 404 977

                                    Indiċi (2015 = 100)

                                    100

                                    188

                                    96

                                    142

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

                     (126)

                     L-investimenti annwali tal-industrija tal-Unjoni fil-produzzjoni tal-prodott simili żdiedu b’mod stabbli matul il-perjodu taħt kunsiderazzjoni minn madwar EUR 4 miljun fl-2015 għal madwar EUR 8 miljun fil-perjodu ta’ investigazzjoni tar-rieżami, jiġifieri żdiedu b’85 %. L-investimenti saru għat-tiġdid tat-tagħmir eżistenti u ż-żieda fil-produttività.

                        Tabella 18

                        Investimenti

                                 2015

                                 2016

                                 2017

                                 PIR

                                 Investimenti netti (EUR)

                                 4 446 615

                                 5 622 002

                                 7 744 202

                                 8 232 340

                                    Indiċi (2015 = 100)

                                    100

                                    126

                                    174

                                    185

                                    Sors: Data ppreżentata mill-industrija tal-Unjoni u tweġibiet verifikati għall-kwestjonarju

               5.6.   Konklużjoni dwar is-sitwazzjoni tal-industrija tal-Unjoni

                     (127)

                     Għadd ta’ indikaturi żviluppaw b’mod negattiv bejn l-2015 u l-perjodu ta’ investigazzjoni tar-rieżami. Ir-redditu fuq l-investimenti naqas bħalma naqset il-profittabbiltà tal-bejgħ, filwaqt li l-impjiegi naqsu b’5 %. L-importazzjonijiet mit-Tajlandja żdiedu bi prezz medju li kien qed jonqos. Rendimenti tal-għelejjel li kienu estremament tajba fl-2014 irriżultaw f’livelli għoljin ta’ stokkijiet fl-2015. Matul l-istess perjodu l-importazzjonijiet Tajlandiżi bi prezz baxx affettwaw b’mod negattiv lill-industrija tal-Unjoni saħansitra aktar. B’reazzjoni għal dan, fl-2016 l-industrija tal-Unjoni naqqset il-prezzijiet u l-produzzjoni flimkien mat-tneħħija tal-istokkijiet, li affettwaw b’mod negattiv il-profittabbiltà tagħhom. Fl-2017 biss l-industrija tal-Unjoni setgħet iżżid il-produzzjoni iżda l-profittabbiltà laqtet l-aktar livell baxx minħabba d-dewmien fil-produzzjoni u l-bejgħ ta’ sena kalendarja waħda.

                     (128)

                     Il-bejgħ tal-industrija tal-Unjoni tal-qamħirrum fis-segment tal-marka tal-bejjiegħa bl-imnut kien qed jagħmel telf matul il-maġġoranza tal-perjodu taħt kunsiderazzjoni. L-industrija teħtieġ il-bejgħ ta’ prodotti bil-marka tal-bejjiegħ bl-imnut, billi dawn jammontaw għal iktar minn nofs il-bejgħ tagħha. Minħabba s-sinifikat tal-bejgħ ta’ prodotti bil-marka tal-bejjiegħ bl-imnut fil-valur totali tal-bejgħ, il-profittabbiltà ġenerali naqset minn 10 % għal 6,7 %.

                     (129)

                     Xi indikaturi mmarkaw żvilupp pożittiv. L-utilizzazzjoni tal-kapaċità żdiedet għal 81 %. Il-fluss tal-flus u l-investimenti żdiedu wkoll b’mod sinifikanti. Il-volum ta’ bejgħ ta’ prodotti bil-marka tal-bejjiegħ bl-imnut tal-industrija tal-Unjoni, li huma f’kompetizzjoni diretta ma’ importazzjonijiet Tajlandiżi, żdied bi 3 %. Il-bejgħ totali għaż-żewġ segmenti flimkien żdied bl-istess perċentwal. Madankollu għandu jiġi nnotat li l-importazzjonijiet Tajlandiżi ma ħallewx lill-industrija tal-Unjoni tgħaddi ż-żidiet fil-kost lill-klijenti u l-industrija tal-Unjoni għalhekk ma setgħetx tilħaq livelli ta’ profittabbiltà sodisfaċenti sabiex iżżomm sehem sostanzjali mis-suq f’suq fejn l-industrija tal-Unjoni u l-importazzjonijiet Tajlandiżi biss jikkompetu billi l-importazzjonijiet minn pajjiżi terzi oħra huma mxerrda u insinifikanti.

                     (130)

                     Iż-żewġ segmenti (il-marka tal-bejjiegħa bl-imnut u l-marka proprja) juru sitwazzjoni differenti fl-industrija tal-Unjoni. Minn naħa waħda, fis-segment tal-prodotti b’marka proprja, l-industrija tal-Unjoni ma tiffaċċjax kompetizzjoni diretta qawwija. Is-setgħa tas-sidien tal-marki hija b’saħħitha u s-suq huwa kkonsolidat. Min-naħa l-oħra, il-bejjiegħa bl-imnut huma dawk li jiffissaw il-prezzijiet fis-segment tal-marka tal-bejjiegħa bl-imnut. Minħabba l-kompetizzjoni mill-importazzjonijiet Tajlandiżi, il-prezzijiet huma taħt pressjoni kostanti. Bħala riżultat, huwa aktar diffiċli għall-produtturi tal-Unjoni li jgħaddu ż-żidiet fil-kost tal-produzzjoni (prinċipalment il-qamħirrum u l-laned) lill-bejjiegħa bl-imnut minħabba l-pressjoni fuq il-prezzijiet eżerċitata mill-importazzjonijiet Tajlandiżi.

                     (131)

                     Jidher li l-industrija tal-Unjoni kienet kapaċi żżid is-sehem tagħha mis-suq billi ffavorixxiet il-volumi minflok il-prezzijiet. Madankollu, ma jistax jiġi injorat il-fatt li għall-maġġoranza tal-perjodu taħt kunsiderazzjoni u għall-maġġoranza tan-negozju tiegħu tal-qamħirrum ħelu (marka tal-bejjiegħa bl-imnut) l-industrija tal-Unjoni kienet qed tagħmel telf.

                     (132)

                     Wara d-divulgazzjoni finali l-Gvern tat-Tajlandja u żewġ produtturi esportaturi argumentaw li kien hemm theddida potenzjali miż-żieda fil-volum ta’ importazzjonijiet ta’ qamħirrum miċ-Ċina bi prezzijiet ta’ importazzjoni aktar baxxi minflok minn importazzjonijiet Tajlandiżi.

                     (133)

                     Filwaqt li l-importazzjonijiet Ċiniżi għandhom prezz medju aktar baxx, il-volumi tal-importazzjoni matul il-perjodu tal-investigazzjoni ta’ rieżami kienu għadhom negliġibbli (sehem mis-suq ta’ 0,4 %), u għalhekk dawk l-importazzjonijiet ma ġewx ikkunsidrati fil-valutazzjoni tad-dannu. Din il-pretensjoni ma ntlaqgħetx.

                     (134)

                     Il-Gvern tat-Tajlandja u ż-żewġ produtturi esportaturi komplew isostnu li l-prestazzjoni baxxa tal-industrija tal-Unjoni kienet minħabba kundizzjonijiet tat-temp partikolari fl-Ewropa fl-2018. Iż-żewġ produtturi esportaturi għamlu referenza għal artiklu tal-istampa (14) dwar il-ħsad tal-uċuħ tar-raba’ tal-qamħirrum tal-2018. Il-Kummissjoni tinnota l-ewwel nett li l-ħsad tal-qamħirrum ħelu għall-2018 ma jaffettwax ir-riżultati tal-industrija tal-Unjoni fil-perjodu taħt kunsiderazzjoni (li jintemm f’Ġunju 2018) – peress li l-bejgħ sa Ġunju 2018 huwa bbażat fuq il-ħsad tas-sena ta’ qabel. It-tieni, l-artiklu mhuwiex rilevanti minħabba li l-qamħirrum huwa pjanta differenti mill-qamħirrum ħelu u mhuwiex użat biex jiġi prodott il-prodott taħt rieżami.

                     (135)

                     L-industrija tal-Unjoni sostniet li l-valutazzjoni tad-dannu għandha tiddistingwi laned kbar mibjugħa taħt is-segment tal-marka tal-bejjiegħa bl-imnut, fejn il-produtturi Tajlandiżi li jesportaw kellhom bejn 20 % u 30 % sehem mis-suq u l-industrija tal-Unjoni ġarrbet qligħ baxx u dannu materjali.

                     (136)

                     Kif imsemmi fil-premessa (96), is-suq tal-qamħirrum ħelu huwa kkaratterizzat minn żewġ kanali ta’ bejgħ, il-kanal kummerċjali tal-bejjiegħa bl-imnut u l-marka proprja. F’konformità mal-Artikolu 11(9) tar-Regolament bażiku, u kif sar fl-investigazzjoni oriġinali li wasslet għad-dazju, il-valutazzjoni ta’ dannu kienet ibbażata fuq il-prestazzjoni tal-industrija tal-Unjoni stess (il-marka proprja + il-marka tal-bejjiegħa bl-imnut) kif ukoll, għal għadd ta’ indikaturi ta’ dannu (profittabbiltà, volum tal-bejgħ u prezzijiet tal-bejgħ) fuq il-marka tal-bejjiegħa bl-imnut. M’hemm l-ebda ċirkostanzi li nbidlu li jiġġustifikaw l-użu ta’ metodoloġija differenti. Għalhekk, il-pretensjoni ma ntlaqgħetx.

                     (137)

                     L-istampa tad-dannu tal-industrija tal-Unjoni hija mħallta. Il-miżuri antidumping laħqu parzjalment l-għan tagħhom billi neħħew ftit mild-dannu mġarrab mill-industrija tal-Unjoni bħala konsegwenza ta’ importazzjonijiet li huma l-oġġett ta’ dumping mit-Tajlandja. Madankollu, kollox ma’ kollox, b’mod partikolari meta titqies il-profitabbiltà baxxa, is-sitwazzjoni tal-industrija tal-Unjoni għadha vulnerabbli u fraġli.

                     (138)

                     Konsegwentement, il-Kummissjoni kkonkludiet li filwaqt li l-industrija tal-Unjoni sofriet xi dannu materjali matul il-perjodu ta’ investigazzjoni tar-rieżami, dan ma setax jitqies bħala dannu materjali skont it-tifsira tal-Artikolu 3(5) tar-Regolament bażiku.

               6.   IL-PROBABBILTÀ TA’ RIKORRENZA TAD-DANNU

                     (139)

                     Fil-premessa (138), il-Kummissjoni kkonkludiet li l-industrija tal-Unjoni ma ġarrbitx dannu materjali matul il-perjodu ta’ investigazzjoni tar-rieżami. Għaldaqstant, il-Kummissjoni vvalutat, f’konformità mal-Artikolu 11(2) tar-Regolament bażiku, jekk ikunx hemm probabbiltà ta’ rikorrenza tad-dannu mill-importazzjonijiet li huma l-oġġett ta’ dumping mit-Tajlandja jekk il-miżuri jitħallew jiskadu. Fuq il-bażi tax-xejriet deskritti hawn fuq jidher li l-miżuri tal-antidumping kisbu b’mod parzjali r-riżultat mistenni minnhom jiġifieri li jneħħu d-dannu mġarrab mill-produtturi tal-Unjoni. Madankollu, kif muri mill-iżvilupp negattiv ta’ għadd ta’ indikaturi ta’ dannu, l-industrija tal-Unjoni xorta għadha f’sitwazzjoni vulnerabbli u fraġli.

                     (140)

                     F’dak ir-rigward, il-Kummissjoni eżaminat il-kapaċità ta’ produzzjoni u l-kapaċità ta’ riżerva fil-pajjiż kkonċernat, l-attraenza tas-suq tal-Unjoni u l-impatt tal-importazzjonijiet mill-pajjiż ikkonċernat fuq is-sitwazzjoni tal-industrija tal-Unjoni jekk il-miżuri jitħallew jiskadu.

               6.1.   Kapaċità ta’ produzzjoni/ipproċessar ta’ riżerva

                     (141)

                     Kif imsemmi fil-premessi (68) - (70), l-esportaturi Tajlandiżi għandhom kapaċità ta’ riżerva sinifikanti biex iżidu l-esportazzjonijiet tagħhom b’pass mgħaġġel ħafna. Barra minn hekk, il-kapaċità ta’ pproċessar ta’ riżerva Tajlandiża hija stmata għal madwar 150 000 tunnellata, li hija madwar 10 darbiet il-volum tal-esportazzjoni Tajlandiża lejn l-Unjoni.

               6.2.   L-attraenza tas-suq tal-Unjoni

                     (142)

                     Billi l-prezzijiet fis-suq tal-Unjoni jġibu aktar qligħ meta mqabbla ma’ swieq ta’ pajjiżi terzi kif deskritt fil-premessa (72), huwa probabbli li l-kwantitajiet sinifikanti attwalment esportati lejn dawk il-pajjiżi se jiġu diretti mill-ġdid lejn is-suq tal-Unjoni f’każ li l-miżuri antidumping jitħallew jiskadu.

                     (143)

                     Fuq din il-bażi, fin-nuqqas ta’ miżuri, il-produtturi Tajlandiżi x’aktarx se jżidu l-preżenza tagħhom fis-suq tal-Unjoni, kemm f’termini tal-volum kif ukoll f’termini tas-sehem mis-suq, u bi prezzijiet li huma l-oġġett ta’ dumping li jeżerċitaw żieda fil-pressjoni tal-prezzijiet fuq il-prezzijiet tal-bejgħ tal-industrija.

               6.3.   L-impatt fuq l-industrija tal-Unjoni

                     (144)

                     Bil-wasla probabbli ta’ kwantitajiet kbar ta’ importazzjonijiet Tajlandiżi li jwaqqgħu l-prezzijiet, l-industrija tal-Unjoni tkun imġiegħla tnaqqas il-produzzjoni tagħha jew tbaxxi l-prezzijiet tagħha. Anki twaqqigħ baxx tal-prezzijiet għandu impatt sinifikanti fuq il-profittabbiltà tal-industrija tal-Unjoni, kif jidher fl-analiżi tal-marka tal-bejjiegħa bl-imnut fil-premessi (122) u (123).

                     (145)

                     Minħabba l-fraġilità tal-industrija tal-Unjoni, it-tnaqqis fil-volumi tal-produzzjoni jew fil-prezzijiet tal-bejgħ jikkawża deterjorament malajr ħafna tal-profittabbiltà tagħha u ta’ indikaturi tal-prestazzjonijiet oħrajn.

               6.4.   Konklużjonijiet dwar il-probabbiltà ta’ kontinwazzjoni tad-dannu

                     (146)

                     Abbażi ta’ dan ta’ hawn fuq, jista’ jiġi konkluż li hemm probabbiltà ta’ rikorrenza ta’ dannu materjali f’każ li l-miżuri antidumping attwali jiskadu.

                     (147)

                     Żewġ produtturi esportaturi kkummentaw li ma hemm l-ebda probabbiltà ta’ rikorrenza ta’ dannu materjali minħabba li l-Kummissjoni ma ppreżentatx biżżejjed evidenza fattwali tagħha, l-iktar minħabba li s-suq tal-Unjoni mhuwiex is-suq prinċipali u ppreferut għall-prodott taħt rieżami u l-indikaturi ekonomiċi eżistenti juru żviluppi pożittivi. Din il-kwistjoni tqajmet ukoll mill-Gvern tat-Tajlandja.

                     (148)

                     L-evidenza tal-probabbiltà ta’ rikorrenza ta’ dannu hija dettaljata fil-premessi (139) sa (145), fejn il-Kummissjoni wettqet valutazzjoni prospettiva biex tivvaluta l-probabbiltà ta’ rikorrenza ta’ dannu. Tali analiżi mhijiex esklużivament ibbażata fuq is-sitwazzjoni attwali fir-rigward tas-suq ewlieni u dak ippreferut għall-prodott taħt rieżami u l-prestazzjoni tal-industrija tal-Unjoni, iżda tqis is-sitwazzjoni probabbli fis-suq tal-Unjoni jekk il-miżuri antidumping jitħassru. Għaldaqstant, din il-pretensjoni ma ntlaqgħetx.

               7.   INTERESS TAL-UNJONI

                     (149)

                     F’konformità mal-Artikolu 21 tar-Regolament bażiku, il-Kummissjoni eżaminat jekk iż-żamma tal-miżuri antidumping eżistenti tmurx kontra l-interess tal-Unjoni b’mod ġenerali. Id-determinazzjoni tal-interess tal-Unjoni kienet ibbażata fuq apprezzament tad-diversi interessi involuti. Il-partijiet interessati kollha ngħataw l-opportunità li juru l-fehmiet tagħhom skont l-Artikolu 21(2) tar-Regolament bażiku.

               7.1.   L-interess tal-industrija tal-Unjoni

                     (150)

                     Kif imsemmi fil-premessa (139), l-industrija tal-Unjoni għadha f’sitwazzjoni fraġli u vulnerabbli. Din tista’ tuża l-għajnuna pprovduta mill-kontinwazzjoni tal-miżuri biex iżżid il-prezzijiet tal-bejgħ tagħha (b’mod partikolari għall-marka tal-bejjiegħa bl-imnut) sabiex tirkupra ż-żieda fil-kostijiet tal-produzzjoni. Dan jippermetti lill-industrija tal-Unjoni ttejjeb il-qagħda finanzjarja tagħha.

               7.2.   L-interess tal-bejjiegħa bl-imnut u tal-konsumaturi

                     (151)

                     Fl-investigazzjoni tar-rieżami ta’ skadenza preċedenti, ġie konkluż li l-bejjiegħa bl-imnut ma jkunux affettwati b’mod sproporzjonat, anki jekk il-miżuri kellhom jiġu estiżi.

                     (152)

                     Fl-investigazzjoni attwali l-Kummissjoni ma sabet l-ebda evidenza li tissuġġerixxi li dan inbidel mir-rieżami ta’ skadenza preċedenti. L-ebda bejjiegħ bl-imnut ma kkoopera fl-investigazzjoni u lanqas ma sostna li din il-konklużjoni ma kinitx għadha valida. Għaldaqstant, il-Kummissjoni kkonkludiet li l-miżuri fis-seħħ bħalissa ma kellhom l-ebda effett negattiv sostanzjali fuq is-sitwazzjoni finanzjarja tal-bejjiegħa bl-imnut u li l-kontinwazzjoni tal-miżuri ma taffettwahomx b’mod mhux dovut.

                     (153)

                     Sa fejn il-konsumaturi huma kkonċernati, il-medja tal-infiq f’qamħirrum għal kull unità domestika hija limitata ħafna. Filwaqt li jitqies il-livell moderat tal-miżuri attwali, l-effetti tal-impożizzjoni kontinwata ta’ miżuri x’aktarx li jkunu negliġibbli għall-konsumaturi.

                     (154)

                     Għaldaqstant, huwa kkunsidrat li l-qagħda tal-bejjiegħa bl-imnut u l-konsumaturi fl-Unjoni x’aktarx li mhijiex se tkun affettwata b’mod sostanzjali mill-miżuri proposti.

               7.3.   Riskju ta’ nuqqas ta’ provvista/kompetizzjoni fis-suq tal-Unjoni

                     (155)

                     Il-konsum fl-Unjoni baqa’ stabbli għal madwar 365 000 tunnellata. Il-kapaċità tal-industrija tal-Unjoni baqgħet taqbeż id-domanda tal-Unjoni matul il-perjodu taħt kunsiderazzjoni, u laħqet livell ta’ madwar 466 000 tunnellata fil-perjodu ta’ investigazzjoni tar-rieżami. Jidher li l-industrija tal-Unjoni għandha kapaċità ta’ riżerva biex iżżid il-produzzjoni tagħha fil-każ ta’ domanda akbar. Importazzjonijiet minn pajjiżi terzi oħra, b’mod partikolari mill-Istati Uniti u ċ-Ċina, jistgħu jissodisfaw ukoll parti mid-domanda. Tabilħaqq, il-miżuri antidumping mhumiex maħsuba biex iwaqqfu l-importazzjonijiet mit-Tajlandja fl-Unjoni. B’kunsiderazzjoni tal-livell baxx tad-dazju antidumping, huwa mistenni li l-importazzjonijiet Tajlandiżi se jkomplu jirrappreżentaw ċertu sehem fis-suq tal-Unjoni.

                     (156)

                     Fid-dawl tal-kunsiderazzjonijiet t’hawn fuq, ma jistax jiġi konkluż li ż-żamma tal-miżuri antidumping x’aktarx li tirriżulta f’nuqqas ta’ provvista fis-suq tal-Unjoni jew f’restrizzjoni tal-kompetizzjoni fis-suq tal-Unjoni.

               7.4.   Konklużjoni dwar l-interess tal-Unjoni

                     (157)

                     Konsegwentement, il-Kummissjoni kkonkludiet li ma kien hemm l-ebda raġuni konvinċenti għall-interess tal-Unjoni kontra ż-żamma tal-miżuri eżistenti fuq l-importazzjonijiet tal-prodott taħt rieżami.

               8.   MIŻURI ANTIDUMPING

                     (158)

                     Abbażi tal-konklużjonijiet milħuqa mill-Kummissjoni dwar il-kontinwazzjoni ta’ dumping, rikorrenza ta’ dannu u interess tal-Unjoni, il-miżuri antidumping fuq ċertu qamħirrum bil-qalba ppreparat jew ippreservat li joriġina mit-Tajlandja għandhom jinżammu.

                     (159)

                     Il-partijiet interessati kollha ġew mgħarrfa bil-fatti u l-kunsiderazzjonijiet essenzjali li abbażi tagħhom kien maħsub li jiġi rakkomandat li jibqgħu fis-seħħ il-miżuri eżistenti. Dawn ingħataw ukoll perjodu li fih setgħu jippreżentaw kummenti għal din id-divulgazzjoni u jitolbu seduta ta’ smigħ mal-Kummissjoni u/jew mal-Uffiċjal tas-Seduta fil-proċedimenti tal-kummerċ. Is-sottomissjonijiet u l-kummenti ngħataw kunsiderazzjoni fejn neċessarju.

                     (160)

                     Fid-dawl tal-Artikolu 109 tar-Regolament (UE, Euratom) 2018/1046 (15), meta ammont għandu jiġi rimborżat wara sentenza tal-Qorti tal-Ġustizzja tal-Unjoni Ewropea, ir-rata tal-imgħax li għandha titħallas għandha tkun ir-rata applikata mill-Bank Ċentrali Ewropew għall-operazzjonijiet ta’ rifinanzjament prinċipali tiegħu, kif ippubblikat fis-serje C ta’ Il-Ġurnal Uffiċjali tal-Unjoni Ewropea fl-ewwel jum kalendarju ta’ kull xahar.

                     (161)

                     Il-Kumitat imwaqqaf bl-Artikolu 15(1) tar-Regolament (UE) 2016/1036 ma tax opinjoni,

               ADOTTAT DAN IR-REGOLAMENT:

            Artikolu 1

               1.   Huwa impost dazju antidumping definittiv fuq l-importazzjonijiet ta’ qamħirrum (Zea mays var. saccharata) bil-qalba ppreparat jew ippreservat permezz tal-ħall jew aċidu aċetiku, mhux iffriżat, li jaqa’ taħt il-kodiċi NM ex 2001 90 30 (Kodiċi TARIC 2001903010), u qamħirrum (Zea mays var. saccharata) bil-qalba ppreparat jew ippreservat iżda mhux bil-ħall jew aċidu aċetiku, mhux iffriżat, għajr prodotti tal-intestatura 2006, li attwalment jaqa’ taħt il-kodiċi NM ex 2005 80 00 (il-Kodiċi TARIC 2005800010) li joriġina mit-Tajlandja.

               2.   Ir-rata tad-dazju antidumping definittiv applikabbli għall-prezz nett ħieles fil-fruntiera tal-Unjoni, qabel id-dazju, tal-prodott deskritt fil-paragrafu 1 u mmanifatturat mill-kumpaniji elenkati hawn taħt, għandha tkun kif ġej:

                           Kumpanija

                           Dazju antidumping (%)

                           Il-kodiċi TARIC addizzjonali

                           Karn Corn Co Ltd., 68 Moo 7 Tambol Saentor, Thamaka, Kanchanaburi 711 30, it-Tajlandja

                           3,1

                           A789

                           Kuiburi Fruit Canning Co., Ltd, 236 Krung Thon Muang Kaew Building, Sirindhorn Rd., Bangplad, Bangkok 10700, it-Tajlandja

                           14,3

                           A890

                           Malee Sampran Public Co., Ltd Abico Bldg. 401/1 Phaholyothin Rd., Lumlookka, Pathumthani 12130, it-Tajlandja

                           12,8

                           A790

                           River Kwai International Food Industry Co., Ltd, 99 Moo 1 Thanamtuen Khaupoon Road Kaengsian, Muang, Kanchanaburi 71000 it-Tajlandja

                           12,8

                           A791

                           Sun Sweet Co., Ltd, 9 M. 1, Sanpatong, Chiang Mai 50120, it-Tajlandja

                           11,1

                           A792

                           Produtturi esportaturi li kkooperaw elenkati fl-Anness

                           12,9

                           A793

                           Il-kumpaniji l-oħra kollha

                           14,3

                           A999

               3.   Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali.

            Artikolu 2
            L-Artikolu 1(2) jista’ jiġi emendat sabiex jinkludi produttur esportatur ġdid u jattribwixxi lil dak il-produttur ir-rata tad-dazju antidumping medja ponderata applikabbli għall-kumpaniji li kkooperaw li ma ġewx inklużi fil-kampjun tal-investigazzjoni oriġinali, fejn produttur esportatur ġdid fit-Tajlandja jipprovdi biżżejjed evidenza lill-Kummissjoni li:

                        (a)

                        ma esportax il-prodott deskritt fil-paragrafu 1 lejn l-Unjoni fil-perjodu bejn l-1 ta’ Jannar 2005 u l-31 ta’ Diċembru 2005 (il-perjodu ta’ investigazzjoni oriġinali);

                        (b)

                        hu mhuwiex relatat ma’ xi esportatur jew produttur ieħor fit-Tajlandja li huwa soġġett għall-miżuri antidumping imposti b’dan ir-Regolament, u

                        (c)

                        hu effettivament esporta l-prodott taħt rieżami lejn l-Unjoni jew inkella daħal f’obbligu kuntrattwali irrevokabbli li jesporta kwantità sinifikanti lejn l-Unjoni wara t-tmiem tal-perjodu ta’ investigazzjoni tar-rieżami.

            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-28 ta’ Novembru 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 176, 30.6.2016, p. 21.

            (2)  Ir-Regolament tal-Kunsill (KE) Nru 682/2007 tat-18 ta’ Ġunju 2007 li jimponi dazju antidumping definittiv u jiġbor b’mod kollettiv id-dazju provviżorju impost fuq l-importazzjoni ta’ ċertu qamħ ħelu bil-qalba ppreparat jew ippreservat u li joriġina mit-Tajlandja (ĠU L 159, 20.6.2007, p. 14).

            (3)  Ir-Regolament tal-Kunsill (KE) Nru 954/2008 tal-25 ta’ Settembru 2008 li jemenda r-Regolament (KE) Nru 682/2007 li jimponi dazju anti-dumping definittiv u jiġbor b’mod definittiv id-dazju provviżorju impost fuq l-importazzjoni ta’ ċertu qamħ ħelu bil-qalba, ippreparat jew ippreservat, u li joriġina mit-Tajlandja (ĠU L 260, 30.9.2008, p. 1).

            (4)  Id-Deċiżjoni tal-Kummissjoni tat-18 ta’ Ġunju 2007 li taċċetta l-impenji offruti in konnessjoni mal-proċedura anti-dumping fir-rigward tal-importazzjonijiet ta’ ċertu qamħ ħelu bil-qalba ppreparat jew ippreservat u li joriġina mit-Tajlandja (2007/424/KE) (ĠU L 159, 20.6.2007, p. 42).

            (5)  Ir-Regolament tal-Kunsill (KE) Nru 847/2009 tal-15 ta’ Settembru 2009 li jemenda r-Regolament (KE) Nru 682/2007 li jimponi dazju anti-dumping definittiv fuq importazzjonijiet ta’ ċertu qamħ ħelu bil-qalba ppreparat jew ippreservat li joriġina fit-Tajlandja (ĠU L 246, 18.9.2009, p. 1).

            (6)  Ir-Regolament ta’ Implimentazzjoni tal-Kunsill (UE) Nru 875/2013 tat-2 ta’ Settembru 2013 li jimponi dazju antidumping definittiv fuq l-importazzjonijiet ta’ ċertu qamħirrum bil-qalba ppreparat jew ippreservat li joriġina fit-Tajlandja wara reviżjoni ta’ skadenza taħt l-Artikolu 11(2) tar-Regolament (KE) Nru 1225/2009 (ĠU L 244, 13.9.2013, p. 1).

            (7)  Ir-Regolament ta’ Implimentazzjoni tal-Kunsill (UE) Nru 307/2014 tal-24 ta’ Marzu 2014 li jemenda r-Regolament ta’ Implimentazzjoni (UE) Nru 875/2013 li jimponi dazju antidumping definittiv fuq l-importazzjonijiet ta’ ċertu qamħirrum bil-qalba ppreparat jew ippreservat li joriġina fit-Tajlandja wara rieżami interim taħt l-Artikolu 11(3) tar-Regolament (KE) Nru 1225/2009 (ĠU L 91, 27.3.2014, p. 1).

            (8)  Avviż wara s-sentenzi tal-14 ta’ Diċembru 2017 u tat-28 ta’ Marzu 2019, fil-Kawżi T-460/14 u C-144/18 P rispettivament, fir-rigward tar-Regolament ta’ Implimentazzjoni tal-Kunsill (UE) Nru 307/2014 li jemenda r-Regolament ta’ Implimentazzjoni (UE) Nru 875/2013 li jimponi dazju anti-dumping definittiv fuq l-importazzjonijiet ta’ ċertu qamħirrum bil-qalba ppreparat jew ippreservat li joriġina mit-Tajlandja (ĠU C 291, 29.8.2019, p. 3).

            (9)  Avviż dwar l-iskadenza imminenti ta’ ċerti miżuri antidumping (ĠU C 440, 21.12.2017, p. 21).

            (10)  Notifika ta’ bidu ta’ rieżami ta’ skadenza tal-miżuri anti-dumping applikabbli għal importazzjonijiet ta’ ċertu qamħirrum ħelu bil-qalba ppreparat jew ippreservat li joriġina fir-Renju tat-Tajlandja (ĠU C 322, 12.9.2018, p. 4).

            (11)  Artiklu tal-IEG Vu datat l-24.10.18 fis-sottomissjoni tal-AETMD datata d-29.3.2019, Anness 8.

            (12)  Is-sottomissjoni tal-AETMD datata d-29.3.2019.

            (13)  Esportazzjonijiet ta’ 13 643 tunnellata tal-prodott taħt rieżami (ara t-Tabella 2) meta mqabbla ma’ kapaċità żejda totali ta’ 150 000 tunnellata.

            (14)  https://www.lemonde.fr/economie/article/2018/10/20/la-roumanie-vampirise-le-marche-europeen-du-mais_5372297_3234.html?xtmc=dracula&xtcr=1.

            (15)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).

            ANNESS

               Lista tal-produtturi esportaturi li jikkooperaw imsemmija fl-Artikolu 1(2) taħt il-kodiċi addizzjonali TARIC A793

                        Isem

                        Indirizz

                        Agro-On (Thailand) Co., Ltd.

                        50/499-500 Moo 6 Baan Mai, Pakkret, Monthaburi 11120, it-Tajlandja

                        B.N.H. Canning Co., Ltd.

                        425/6-7 Sathorn Place Bldg., Klongtonnesai, Kongsan Bangkok 10600, it-Tajlandja

                        Boonsith Enterprise Co., Ltd.

                        7/4 M.2, Soi Chomthong 13, Chomthong Rd., Chomthong, Bangkok 10150, it-Tajlandja

                        Erawan Food Public Company Limited

                        Panjathani Tower 16th floor, 127/21 Nonsee Rd., Chongnonsee, Yannawa, Bangkok 10120, it-Tajlandja

                        Great Oriental Food Products Co., Ltd.

                        888/127 Panuch Village Soi Thanaphol 2, Samsen-Nok, Huaykwang, Bangkok 10310, it-Tajlandja

                        Lampang Food Products Co., Ltd.

                        22K Building, Soi Sukhumvit 35, Klongton Nua, Wattana, Bangkok 10110, it-Tajlandja

                        O.V. International Import-Export Co., Ltd.

                        121/320 Soi Ekachai 66/6, Bangborn, Bangkok 10500, it-Tajlandja

                        Pan Inter Foods Co., Ltd.

                        400 Sunphavuth Rd, Bangna, Bangkok 10260, it-Tajlandja

                        Siam Food Products Public Co., Ltd.

                        3195/14 Rama IV Road, Vibulthani Tower 1, 9th Fl., Klong Toey, Bangkok, 10110 it-Tajlandja

                        Viriyah Food Processing Co., Ltd.

                        100/48 Vongvanij B Bldg, 18th Fl, Praram 9 Rd., Huay Kwang, Bangkok 10310 it-Tajlandja

                        Vita Food Factory (1989) Ltd.

                        89 Arunammarin Rd., Banyikhan, Bangplad, Bangkok 10700, it-Tajlandja